translated into the Luganda language\nOkufaananako n'ebinkumu byaffe okubeera eby'enjawulo, bwe kityo n'endowooza zabantu ziba tezifaanagana. Obutefaanagana buno bwe butufuula ki kyetuli.\nMukama singa akuwa obusobozi okuvumbula eddagala eriwonya ekirwadde ekizibu ennyo, bwandibadde buvunnanyizibwa bwo okubuulira ku banno ekyama kino? Wandigabanye ne banno ku magezi go gona? Nandirowoozezza nti kya nsonga okubabuulira okusobola okumalawo okubonaabona!\nBwovumbula obutali bwenkanya nga bukolebwa ndowooza kyandibadde kirungi okubwanika. Musa yakiraba nga kigwanidde, Jefferson naye bwe yakola, Ghanda yamalirira okwatula, era ne Joan owe Arc naye yakola atyo. Buli lwe tuzuula nga bantu bannaffe banyunyuntibwa tulina obuvunanyizibwa okwoleka ensi ebikyamu bino.\nNaye waliwo enjawulo nnene wakati w'okwogera eddagala erivumbuddwa mu kuwoonya endwadde, n'okwanika obulimba obwasimbibwa mu mitima gyabantu nga balowooza nti ge mazima. okwatula obulimba kyetaagisa embavu kubanga amakanisa gano amanyuunyunsi tegeetagira ddala kulaba muntu alinnya mu luwombo lwabwe. bwe kityo bwekyali mu kyasa ky'ekikumi n'omwenda mu kusuubula abaddu, ne leero mu kyasa ky'abiri mu kimu bwe kiri ku bannyunyuusi bano, era bwe kijja okuba nga basajja bakulu bano abawoomerwa eby'ekkumi basomye ekitabo kino, manyi bajja kulumba omuwandiisi nga bamuyita amannya ganno nga mwe muli n'eryobuvvoozi.\nNaye bambi eyinza okuba nga eriyo ababuulizi era n'abasumba ababadde balya n'okusaba ebitundu by'ekkumi mu butamanya, naye nkugamba nti oluvannyuma lwobubaka buno okukutuukakao ojja kuba tolina kyeweekwasa okujjako okusalirwa omusango. Ne mukama waffe yakyogera lwatu nti. '' mulina omukisa bwe banaabakolanga buli kigambo kibi olw'erinnya lyange, Musanyuke era mujaguze nnyo kubanga empeera yammwe nnene mu Ggulu, kubanga bwe batyo bwe baayigganya bannabbi abaasooka'' (Mat ayo 5:11-12)\nEby'okuyiga bino bibyo ggwe omukristayo ayagala okumanya butya Bayibuli bweyigiriza ku bitundu by'ekkumi.\nOKUWAYO EBY'EKKUMI: KYA BUSUUBUZI\nEbitundu by’ekkumi mukutu gwa bya nfuna munene mu makanisa mangi ddala emabegako katono mu bulabilizi bwa East Coast mu America. Bafulumya ennyingiza yaabwe mu bitundu by’ekkumi eyo mwaka. Mubulabirizi obuwerwmu bammemba 22,500, alipoota eraga nti mu mwka gumu gwooka baafuna ensimbi mu za ddoola $18,000,000.00 okwo kwe kubalilira okwangu nti buli muntu abeera yawaayo ddoola $ 800.00, ate nga totaddeko birabo bye bawaayo ku bwabwe mu makanisa gaabwe ne ku bulabirizi.\nOlw'okuba nti nze kennyini ntuddeko mu nkiko z'obulabirizi obw'enjawulo okumalira ddala emyaka kkumi n'etaano, mbakakasa nti bo kye bayita okukula n'okugenda mu maaso kisinziira ku bya kkumi na bantu. bameka ababegasseko, era nga bino ebibiri babitunulira nkakaba nnyo era nga tewali abyemoolerako.\nEkirala mpozzi kye basimbako essira bye bintu ebikalu nga ebizimbe naddala eby'amakanisa. bateekawo n'ensawo ewola amakanisa amanafu oba amakadde ensimbi okweddabulula. mu kkanisa eno gye njogerako wadde nga abakkiriza mu kakanisa ako akawansi bebasasula ensimbi ezigula byonna, kyokka ate obulabirizi bwebubeera n'obuyinza ku byapa by'ettaka era n'ebizimbe byonna nga namasomero mwogatwalidde wamu n'amalwaliro.\nMu nkiiko zino zonna ze mbaddemu ez'obulabirizi sijjukirayo muluundi gwonna kiteeso kyaleetebwa ku kukulabirira abakadde, bannamwandu oba bamuleekwa, wadde abatalina we basula. wabula omulamwa gwasimbibwa nga ku malwaliro naye ngensonga eri emabega w'olutimbe eri nti abalwadde abajja mu ddwaliro baleeta omusimbi mungi ekitali ku bamulekwa ne bannamwandu kubanga bo balya buli nga tebalina ke baleeta mu ggwanika.\noyinza okumbuza nti ''lwaki tewabyogerako?'' njagala okukukakasa nti mu kiseera ekyo nange nali sinnaba kumanya mazimaga byawandiikibwa ku bitundu by'ekkumi. Naye oluvannyuma lw'okuzuula amazima ga Bayibuli okuyita mu kusaba n'okononyereza, mukama ampadde ekisa okutereeza ensobi zange ezaasooka. Tusigale nga tuwagira omulugube gwamadiini n'amakanisa oba bwetaavu bwa bantu?\nEkitabo kino kikulaga ebintu bibiri: (1) Enjigiriza ya Bayibuli ku bitundu by\_ekkumi, omugaso gwabyo era n'enkozesa. (2) Ekkanisa yonna ekozesa ebitundu by'ekkumi essanye okukusaba esaanye okukisaba nga enkola y'okukunjaanya ensimbi so si ngenkola oba enjigiriza ya Bayibuli.\nEkiseera ky'okukkiriza kwomukristayo kirina kuba ku byawandiikibwa byokka so si Paapa, Nabbi, Kabona, Kabaka, Lukiiko, aba mateeka gakanisa. Si mpisa za nsi oba nkola za mwana wo muntu yenna. ''Bwe batayogera ng'ekigambo kino bwe kiri; lwakubanga tebalina musana. (Isaaya 8:20)\nOKUWAYO EBITUNDU BY'EKKUMI MU NDAGAANO ENKADDE\nOkusinziira ku byabalevi 27:32 eky'ekkumi kiba kitundu kimu ku kkumi ekyebyo omuntu byabeera afunye. Mu kyabalevi 14:28 abaana ba Isiraeli baagambibwa okuleeta eby'ekkumi ku byonna bye babeera bafunye.\nEnkola y'ebitundu by'ekkumi eno yali yabeerawo dda nnyo nga n'eggwanga lya Isiraeli terinna baawo, nga nkola y'abakaafiiri era nga kyalowoozebwanga nti singa ba lubaale baabanga tebaweereddwa mitemwa gyabwe olwo abantu emikisa baabanga bakugifuuwa mu ngombe omwaka oguddako. (James Hasting Dictionary of the Bible. 1005)\nEby'ekkumi tebyasabibwanga lwa mikologya kusinza gyokka, naye era n'abafuzi b'amawanga oba ensi baabisabanga okuva ku bantu baabwe\nOKUWAAYO EBY'EKKUMI LYALI TEEKA LYA MIKOLO\nNga tuyiga ku ky'ekkumi kino tujja kukizuula nti kitandika okulabikako mu Lub 14:17-24 nga Ibulayimu awaayo ekitundu kyekkumi eri merekizeddeki kabona era Kabaka we Saalemi. Tewaliiwo teeka mu kigambo kya katonda eryali lilagira Ibulamu okuwaayo eky'ekkumi eri Merekizaddeki ku munyago (laba era n'essula 3)\nEky'a mazima kiri nti eky'ekkumi kyawandiikibwa mu mateeka ag'emikolo nga mwe muli ebiweebwayo eby'okebwa, saddaaka, obweyamo, ebiwebwayo wamu n;okukomola (Balevi 12) kyamateka 11,12,14 ne 26 era nga byonna byali bya kukola mu nkola yekireevi ey'obwakabona. olw'okuba Ibulayimu yawayo eky'ekkumi ngamateeka ga musa teganajja abamu balowooza nti ye nsonga lwaki ekyekkumi kirina kubeera kya lubeerera.\nAmakanisa agamu gayigiriza nti Ibulayimu ''Yasasula'' So si nti ''yawa'' ekimu ekyekkumi ku munyago gw'olutalo eri merekizaddeki mbu kubanga waaliwo etteeka ly'eky'ekkumi eritaali mu buwaandiike. Naye wekkanye kino nti ekikolwa kya Jjajjaffe tekirina kakwate na tteka lya kya kkumi eryajja oluvannyuma mu Baleevi. Etteka ly'ekirevi lyo lyali liragira omuntu okuwaayo ekyekkumi ku bibala bye ttaka na nsolo byokka Balevi 27:30-31 ate nga gwo omunyago ogunyagiddwa mu lutalo gwanjawulo ku bifuniddwa mu kulima. lyo etteeka lya Musa lyalagira nga Bakabona okufuna (kimu kyakutano) ku ebyo ebinyagiddwa mu ntalo so si (kimu kyakkumi). Nolwekyo etteeka erikwata ku binyagiddwa mu ntalo teryalina kakwate na kuwaayo kimu kyakkumi. mu ggwanga (Kubala 31:27-29) Na bwekityo ggwe agamba nti Musa mu Lubereberye yali awandiika tteeka lya nsi yonna ate alivaako nga wayise emyakka 400?\nOkuwayo kwa Ibulayimu kyali kirabo kya kyeyagalire era lwa kusiima teri kyali kisukkako awo.\nEKIRABO KYA YAKOBO ERI MUKAMA\nObukakafu obulala obulaga nti eky'ekkumi kwali kuwayo kwa kyeyagalire eri mukama nga etteeka lya musa terinajja kye kisuubizo Yakobo kye yawa mukama mu (Lube 28:20-22) onojjukira bulungi nti Yakobo ye yali agenda okufuuka taata we bika 12 ebya Isiraeli ebyala bigenda okuvaamu eggwanga lya Isiraeli. Yakobo yeyama mu maaso ga Mukama nti bwana mukuma, era n'amugbirira n'eby'okwambala n'eby'okunnywa, yali wa kuwa mukama ekimu eky'ekkumi ku bintu bye. wetegereze, singa obweyamo bwa Yakobo obwakakwakkulizo. Singa mukama yagabirira n'okukuuma era n'okukolera Yakobo olwo ne yakobo yali wa kuleeta ekimu eky'ekkumi. Singa waali wo etteka ku ky'ekkumi mu kiseera kino musajja mukulu Yakobo yali wa kuleeta ekimu ekyekkumi. singa waali wo etteeka ku ky'ekkumi mu kiseera kino musajja mukulu Yakobo teyandisoose kusubiza Mukama. Bino byonna biraga nti tewaaliwo tteeka liragira kuwayo kya kkumi ng'amateeka ga Musa ku Sinai tegannaba kujja.\nEBITUNDU BY'EKKUMI KYALI KIYUNDU KU MATEEKA AG'EMIKOLO.\nEky'amazima kiri nti eby'ekkumi kyali kituundu ku mateeka ga Musa ag'emikolo (kyam 14:22-29, 26:12). Naye obulimba bwokulowooza nti osanga waaliwo etteka ery'enkalakkalira mu biseera bya Ibulayimu ne Yakobo, obulimba buno buzuuka omaze bulungi okuyiga ku nkola y'okukola. Kubanga okukomola kuno kwaliwo ddannyo nga ne Musa tannajja (Lub 17:10) era kuteekebwa mu mateeka g'emikolo nga n'eby'ekkumi bwe byali (Kuv 12:44,48) ne (Balev 12:3)\nSo no nga Paulo ayogera lwatu mu Bak 2:16-17 nti okufa kwa kristo kwasanyawo enkola z'amateeka zonna, era ne (Bab 9:8-11) nti n'okukomola kwonna kwakoma. N'olwekyo wadde nga okukomola n'okuwa eby'ekkumi byaliwo ng'amateeka tegannaba kujja, ekyo tekyabifuula bya lubeerera.\nEBIGENDERERWA N'ENKOZESA Y'EBITUNDU BY'EKKUMI\nMu (kyam 14) tulagibwa emigaso, ebigendererwa wamu n'enkozesa y'ekituundu ky'ekkumi. tunula olabe mu nnyiriri 22-29.\nMu Lunnyiriiri 22-23 Isiraeli yalagibwa okusooloza eby'ekkumi ku bibala by'ennimiro zaabwe, endiga era ne ku nte.\nMu lunnyiiriri 23 era ekitundu ky'ekkumi kiragirwa kukozesebwa mu kujaguza, okw'ebaza mukama abawadde omukisa omwaka oguyise era n'ekyo n'akibalagira so si buli wantu. Muno nga mwemuli omwenge, amafuta era n'ensolo.\nMu nnyiriri 24-26 ekifo ekyalagirwa okuwerwayo ekituundu ky'ekkumi bwe kyabanga ewala ennyo, Omuntu yalagibwanga okukitunda olwo nno agende ne ssente mu kifo kiri, era ng'olutuuka olagirwa okweguliramu kyonna omutima gwo kyegwagala ne weesanyusa wamu n'ennyumba yo. Gamba ng'oyinza okugulayo ku ebiyingula by'ennyama, endiga wamma gwe ne wesanyukira\nEmirundi emeka gyo'wulidde ng'abasumba bo bakusomera ennyiriri ezo nga bakukanda okuleta ebitundi by'ekkumi? Amazima tebasobola kuzisoma kubanga bakimanyi nti olunaazisoma osobola okutandika okubabuuza ebibuuzo n'ekiddirira kuyuza mu luwombo lwabwe wamu n'olugogo mwe balembekera ensimbi mu bukyamu, nga beerimbise mu ''mbu'' mukama agambye....\nOlunnyiriri 27 Abaleevi abaawerezanga mu weema ey'okusisinkanirangamu oba yeekaalu baalagirwa okuweebwangako ku bitundu by'ekkumi naye tebatuwa muwendo ki, nti kubanga bo tebaafuna munyago oba busika ku ttaka ne ku bibanja. Naye mu ndagaano empya Paulo annyonyola bulungi ntienkola ya Musa ey'obwakabona bw'ekirevi yakoma ku musaalaba era olwo kristo n'afuuka kabona waffe omukulu. N'olwekyo oyo omusumba wo ey'erimbise mu nkola y'ekireevi akikola mu bukyamu kubanga tetukyalina bakabona oba basumba batutabaganya ne Katonda, ogwo omuli Kristo yagutwala era mu (Mat 25) tujja kulaba enkola ya kristo gyayagala tuweemu era wamu n;okumuweereza.\nMu lunyiriri 28 ku buli nkomerero ya mwaka gwa Ssabbiti ogw'okusatu buli muntu mu Isiraeli yalinanga okujjako ekitundu ky'ekkumi ku byonna byafunye era n'akitereka mu ggwanika lye.\nMu lunyiriri 29 ate tulaba ng'abaleevi baafuna ku kitundu ky'ekkumi, kyokka ate era ekitundu ky'ekkumi kino kyaweebwanga abali mu bwetaavu nga abatambuze, enfuuzi, bannamwandu, wamu nababundabunda- olw'entalo.\nGeraageranya enjigiriza ya Bayibuli eno wamu n'eya Ellen G White ate ye eyawandiika nti ensonga enkulu ey'ekitundu ky'ekkumi. Kuzimba masomero. Abalala ate bagamba nti ababuulizi b'enjiri y'ebitabo nabo baweebwe eby'ekkumi. naye bonna bakola ensobi emu okugayaalirira omulimu gw'ekitundu ky'ekkumi omukulu, kwe kugamba abaweereza. testimonies vol 9(pp 248-249)\nEllen White era agamba nti ekitundu ky'ekkumi tekirina kuyamba banaku (counsels on stewardship 103) lwaki mukyala White tawuliriza Bayibuli ku magezi g'etuwa ku bituundu by'ekkumi nga okugamba bamulekwa, abakadde, bannamwandu, bakateyamba n'abalala? Tujja kwongera okusunsula ensonga eno mu Mat 25, mu maaso eyo.\nENJIGIRIZA Y'EKITUNDU KY'EKKUMI EKY'OKUBIRI\nWaliwo abantu abayigiriza mbu Kubala 14 Eyogera ku kuwaayo ekitundu ky'ekkumi eky'okubiri naye eno endowooza nnafu nnyo. Okusookera ddala mu Bayibuli yonna tewali wasangibwa lunnyiriri lwogera ku kitundu kya kkumi nti eky'okubiri eyo enjigiriza kuba kupangirira kwa bantu nga bagezaako okuleeta eby'ekkumi emabgga eri nga Musa tannaba kujja.\nMu butuufu Kyamateeka 14 eyogera ku kitundu ky'ekkumi kya mulundi gumu, era amadiini gano agayigiriza nti waliwo eky'okubiri ate ku mabaasa gaabwe bateekako kyakkumi kimu kyokka wama na kirabo buli asomesa nti waliwo eky'ekkumi eky'okubiri ekyo abeera akiggye mu magezi ge ku bubwe.\nEKKANISA YO KIKI KY'ESINGA OKWETTANIRA?\nMu bwangu ddala ka twetegereze engeri ekkanisa yo gyejjumbiramu okulabirira bamulekwa, abakadde, bannamwandu, abalema, ababundabunda, wamu n'enfunzi. Pulojekiti z'ekkanisa meka ezirabirira bannamwandu, era amaka ga bamulekwa gali ameka mu kitundu ky'ewammwe nga ga kkanisa? ye abaffe amaka gabakadde wamu ne bakateeyamba nga ga kkanisa yo gali amake? eky'okuddamu kyo bwe kiba kibadde nti ''tewali'' olwo tubuuza nti lwaki tewali nkola bwetyo?\nTujja kwebuuza era nti makanisa ameka agali mu kitundu kyammwe? mmanyi ozzemu nti mangi nnyo, kati twebuuza muno makanisa ameka agalina abaweereza abasasulwa emisala? oba oli awo 99.9% ku basumba abakadde ne ba bishops basasulwa.\nKiyinzika okuba nga kya mazima ekkanisa nnyingi tezirinaayo wadde, kapulojekiti n'akamu aka labirira abakadde, enfuuzi, ne bakateeyamba lwa kuba nga omusimbi omunngi guggwera mu kuzimba bitebe bya makanisa gano, kusasula basumba misaala misava, amayumba agatemya ng'abantu wamu ne zikapyata ez'ebbeyi. Kino nno kitalo.\nBuli Isiraeli lwe yagobereranga empa n'enkozeesa y'ekitundu ky'ekkumi mu Kyamateka 14. Okukozesa eky'ekkumi nga bagulumiza katonda, okuwa abaleevi n'abantu abala abeetaaga obuyambi, omulimu, oba omuntu yafunanga omukisa gwa mukama, Na bwe kityo bwe kuba nti amakanisa ga leero gakyakiririza mu by'ekkumi lwaki tegagoberera nkola ya Bayibuli? Tewali lukusa luweebwa muntu yenna kulondako ekyo ekimusanyusa n'alekayo ebitamusanyusa.\nEkkanisa yo kiki kyetwala ng'ekikulu, tweyongere okuwagira omulugube gwama diini oba tuweereze bantu abalina obwetaavu?\nENJIGIRIZA YA MALAKI KU KITUNDU KYEKKUMI\nNga tetunnaviira ddala ku nkola ya bitundu bya kkumi mu ndagaano enkadde, ka tusooke twe tegereze Malaki kubanga mu Malaki amakanisa agasinga mwe gasimbula enjigiriza zaago ku buwanika bw'ekikulisitaayo.\nTewali kubuusabuusa owulirizza ababuulizi bangi nga bayigiriza nti buli lwotasasula kitundu kya kkumi obeera onyaga katonda. Naye ka twetegereze ddala kiki Nabbi kye yali ayigiriza.\nMu ssula esooka etandika katonda akakasa Isiraeli nga bwabagala. Mu lunyiriri Malaki 1: 6-8 Mukama agamba nti ''mwe bakabona mmwe mwonoona erinya lyange'' bakabona beebuuza nti twalyonoona tutya? Mukama abaddamu nti ''Muleeta ebiweebwayo ebikyamu ku woolutaali yange'' nga muleeta ensolo enzibe z'amaaso, ennema, era endwadde, mu lunny 9\nKino akiddamu mu lunny 13 mukama alabula nti tajja kwaniriza Saddaka zino ennema, ezimenyese wamu n'endwadde. era mu lunny 14 mukama alabula nti ajja kuzigaana era tazaagalira ddala.\nMu ssula 2 mukama addamu okwolekera bakabona ng'abagamba nga bwe basomesezza eggwanga lyonna okukola ebikyamu. ebikyamu bino ne bakabona bya bazingiramu kubanga baalemwa okumatiza abantu omugaso gw'okubeera ab'amazima mu mbuga z'amateeka, wamu n'obulungi bw'okuwaayo eby'ekkumi ebitaliiko bulema eri mukama olunny 7-9\nMu ssuula 3 mukama alaga lwatu ekimunyiiza obuzibu buva wa? Bakabona nate era baali bagenda mu maaso n'okweroboza essadda ennungi era ensava mukama ne bamulekera ennema, enzibe z'amaaso wamu n'ezo endwadde. Mukama anenya bakabona era mu ssuula 3:5 agamba ''nti ajja kulwana n'abo abanyaga bannamwandu ne bamulekwa, era nti ajja kulwanyisa abo abanyaba abatambuze ne bannaggwanya eno y'ensonga y'emu ey'ekitundu ky'ekkumi eyogerwako mu mateeka 14\nN'olwekyo obuzibu buli ku bakabona abaluvu abalya ku mukama saddaka ensava ate era ne balyazaamaanya n'abanaku abandibadde bafuna omungago gwabwe ku bitundu by'ekkumi.\nMu suula 3:8 ''omuntu alinyaga Katonda?'' bakabona baagala okumanya baanyaga batya mukama era katonda abaanukula nti mwannyagako ebitundu by'ekkumi n'ebiweebwayo.\nEnsonga y'okunyiiga kwa mukama eri nti baamunnyagako saddaaka ennungi, bakabona babbi, olunyiriri 9 lugamba nti tebabbye katonda yekka naye ate babbye n'eggwanga lyonna, ne baleetera katonda okuyimiriza emikisa gye eri abantu. olw'okuba abantu baalabira ku bakabona baabwe nga beesigaliza saddaaka ennungi nabo batandika okukola ekintu kye kimu ne batandika okuleetera mukama busaddaka obulema era obukyamu.\nWano tukiraba nti katonda tayogera kubutaweera ddala kitundu kya kkumi na biwebwayo naye ayogera ku abo abeggweera saddaka ne batwalira mu n;eza mukama wamu ne'byo ebyandiweereddwa ba kateeyamba.\nNaye twebuuza katonda bino yali abigamba baani? yali abigamba bakabona n'abo bonna abezibikanga saddaaka ennungi n'ebyekkumi, Katonda wamu n'abanaku ne bakwata mu lya mpiki.\nNkuwa ga buwa okuva kati buli lwolaba omusumba wo ng'asoma mal 3:8 n'atandika okukusongamu ennwe, jjukira nnyo omulamwa gwa Malaki nti ye yennyini omusumba y'agwanidde okuteekebwa ku mulumyo\nBuli mukulembeze yenna bwagezaako okuvulunga ekigambo kya mukama olw'amagoba ge ng'omuntu mukama yetegese okumugolokokerako. (Mal 2:8)\nENJIGIRIZA Y'ENDAGAANO EMPYA KU BUTUNDU BY'EKKUMI\nMatayo akoona ku kitundu ky'ekkumi mu Matayo 23:23 Yesu bwajja anenya nnyo abayudaaya olw'okubeeranga abeegendereza ennyo mu kuwaayo ebitundu by'ekkumi ne ku buddo obutono ennyo nga aruta ne kumino naye ne beerabira ensonga enkulu nga obutalyazaamanyanga, okukkiriza wamu n'ekisa eri bannaabwe.\nAbafalisaayo Yesu baayogereramu wano baali bakyafugibwa amateeka gali ag'emikolo kubanga kristo yali tannaba kuwanikibwa galyoke gakomezebwe. era tewaliiwo lunyiriri lwonna mu bayibuli lulaga nti Kristo oba abayigirizabe baasabako ku bantu ekitundu ky'ekkumi\nSo nno ng'ate mu ndagaano empya tulaba nnyo Kristo ne basajja be nga beenyigira nnyo mu kuyamba abazibe, abayaga, abalwaddw, n'abali mu bwetaavu.\nYe abaffe twebuuza yesu yabeeranga atya? kimu kyokka kyetumanyi nti yali mubazzi naye tetumulaba bwabajja eno mu bukulu naye kyetulinako bwino kye kyokuba nti yayimirirangawo lwa nsimbi ezaaletebwanga mikwano gye wamu n'ebirabo ebirala (Lukka 8:3)\nMu Matayo 10 ne Lukka 10 Yesu atongoza okukkiriza obuwagizi n'obugabirizi obuva mu mikwano bwatuma basajja be n'abagamba nti batwale ngoye zzabwe zokka ze bambadde nga bwakkatiriza nti omukozi w'omulimu agwanira okuweebwa ebyo bye yeetaaga, mu (Yok 4:35-36) Kristo aggumiza nti empeera y'okumuweereza kwe kuleta emyoyo nga gikkiriza enjiri ey'obulokozi.\nEbirabo ebiweebwa nga kyeyagalire byawukanira ddala ku mitemwa egisalibwa mbu gya bitundu bya kkumi. kyandibadde kya magezi omusumba okuyamba ekisibo nti oba eriyo eyeetegese okunyamba mu mulimu gw'enjiri awagire, era ne bwe watabaawo yeetegese mu ssaawa eyo omusumba abeera n'okukkiriza nti mukama ajja kugabirira.\nEkyokulabirako ekirunngi ekirunngi kye ky'olugero lwa yesu olw'omusamaliya omulungi. Yesu yagamba abaali bamuwuliriza nti nammwe mugende mukole bwe mutyo. Okuyamba omuntu yenna ali mu buzibu oba mubwetaavu kyokka nga tomusuubirmu mpeera.\nEnkola eno eteri ya kitume ey'okupangisanga oba okuwa abasumba emisaala, esimbulwa mu ekereziya enkatolika, kubanga abo be baatandiikiriza omuze gw'okuteekawo omutabaganya wakati wa katonda n'omuntu era nga ono alina kubeera kabona so si kristo. ekyo no kikyamu kubanga ye Paulo ayigiiriza lwatu nti tetukyalina mutabaganya mulala okujjako Kristo yekka (1Tim 2:5)\nEkyomukisa omulungi abazza ekknisa obuggya aba polotesitante bwe baayabulira ekereziya, ne bagaana okweyambisa abantu mbu be batabaganya b'omuntu ne katonda, naye ebyembi baalemwa okujjawo ekyokusasulanga abaweereza emisaala. Tewaliiwo bujulizi bwonna butulaga nti mukama waffe yesu oba abayigirizabe bawebwanga ensako n'emisaala era bonna abakikola babengudde ku byawandiikibwa ebitukuvu.\nEBITUNDU BY'EKKUMI N'OKUWAGIRA ABAWEEREZA NGA YESU AMAZE OKUFA\nKati tugenda kulaba oba ddala ebitundu by'ekkumi bitulagirwa okuva oluvannyuma lwa saddaka ya Kristo. Kristo bwe yafa eggigi lya yeekaalu lyayulika wakati era kino nga kitegeeza nti amateeka gonna agemikolo gakomezeddwa. Paulo akkatiriza bulungi ku nsonga eno nti amateeka nga okulya ennyama, eby'okunnywa, ebiweebwayo, ennaku entukuvu ne zi Sabbiiti byonna byamalibwamu amaanyi, Yesu nga amaze okutuweerayo saddaaka eyekitibwa(Bak 2:16-17) (Beb 9:8-11)\nOlw'okuba nti eby'ekkumi lyali limu ku mateeka ag'emikolo era nga lye limu ku ago agaasangulwawo ne saddaka ya Kristo kati ekituweesa ebituundu by'ekkumi ddala kiki?\nEby'ekkumi, okukomola, Sabbiti ez'emikolo, okunaaba okwenjawulo, wamu ne Saddaka byonna byakomererwa ku musaalaba era ne biggibwawo (Bag 5:15, ne 1bakol 7:19)\nOl'wkuba nga omutume Paulo ye muntu yekka addirira Kristo mu ttutumu mu ndagaano empya, ate era nti yali mukkiriza mukuukuntivu owa Kristo kiba kya nsonga okutwala eky'okulabirako kye ffenna nga abakulistaayo.\nObukakafu bwa Bayibuli butulaga nti Paulo teyasaba ku bitundu bya kkumi. Kubanga yeewaana n'okwewaanira ku Bakkolinso nti yafuula enjiri ya Kristo okubeera ey'obwereere (1bako 9:18) so nno ng'ate yalina eddembe okubasaba empeera olw'okuweereza kwe (okwo olunny 13) mu lunnyiriri 15 Paulo atugamba nti obuyinza bw'okusaba abakkiriza ensimbi teyabukozesa. Ababuulizi n'abasumba bo bangi mmanyi tebasukka lunnyiriri olwa 1Bakol 9:14. bwe babaayo be batono ddala. Paulo amaliriza atutegeeza nti ye essanyu lye riri mu kuweereza balala olwekyeyagalire mu linnya lya yesu mu lunnyiriri 18 era ayongerako nti teyeetaaga kuwaanibwa oba kusiimibwa olwokubulira enjiri kubanga ekyo kyateekeddwa okukola nh'omwana omugonvu.\nWaliwo ebigambo bya Paulo abantu bye batera okukwata obubi era ne babitabula, so no nga Paulo asigala tekubaganye na bigambo bye ka bikwatagane n'okuwayo mu kkanisa. Bwetusoma mu 1kol Paulo atugamba nti tasobola kukkiriza kuweebwa musaala olw'okuweereza kwe mu kkanisa... Bwaba annyikiza ku nsonga eno mu 2kol 11 atulaga nti ''Nnanyaga ekkanisa endala nga nzikiriza ebirabo byabwe olwokubaweereza'' (New oxford annotated Bible)\nMululimi olu Gereeki(Greek) olwakozesebwanga mu biseera ebyo, ekigambo ekikozesebwa mu lunnyiriri luno abamu kye bavvuunula ''ng'omusala'' kitegeeza bitole bya mmere. (Opsonion) nga kiva mu kigambo (Optos) nga kikwatagana na bintu bifumbiddwa, n'olwekyo bwagamba nti yanyaga ekkanisa... ku lwabwe, yali ategeeza nti yaweebwa emmere abantu mikwano gye so ssi musala gwa bitundu bya kkumi.\nEkitufu kye kino nti Paulo yawebwako ku buyambi okuva mu mikwano gye asobole okutuuka mu bituundu ebirara naye nga guno tegwali musaala omugereke, kyava ayogera nti yafuula enjiri ya Kristo okubeera ey'obweereere, n'olwekyo teyeekuba ndobo wantu wonna. Kubanga ekyokuweebwa ebirabo mu kyeyagalire ekyo ne Kristo kye yakozesanga mu Lukka 8.\nWadde nga Paulo yakkiriza nga ebirabo bino oluusi okuva mu mikwano gye, naye tumulaba nga yali musajja mukozi nnyo mu kuluka zi weema era nga yali musajja mukozi nnyo mu kuluka zi weema era omwo mwe yaggya nga ekigulila magala eddiba(Bak 1:31). Gwe omusumba wo wasemba ddi okumulaba ng'akola n'emikono gye okusobola okufuna ku nsimbi? Mu (2bases 3:6-13) Paulo atugamba nti yakolanga emisana n'ekiro era teyalya mmere ya muntu yenna ya bw'ereere, kyova olaba nga mu 1Kol 11:1 atusaba okumugoberera nga naye bwagoberera Kristo.\nEnkola ya Paulo yali ya bwannakyewa era ng'omwo mwafuna essanyu ly'obulokozi. Omuntu yenna okulowooza nti ate mu bwanakyewa buno Paulo yali asaba misaala mu bitundu by'ekkumi kiba kiraga nti omukulembeze oyo mukendeevu mu kumanya era n'obulimba mulimba nga Jjembe\nYE CONSTANTINO OMULUUMI AGAMBA ATYA?\nEnkola y'okusaba ebituundu by'ekkumi abatume tebaagirina, naye ate byajja bitya okutandiika okukozesebwa mu makanisa agasinga obungi? Okumalira ddala emyaka 300 nga Yesu amaze okufa abasumba n'ababuulizi b'enjiri baalinga bannakyewa. kyokka Constantino empura omuluumi eyawandiika etteka lya Sunday eryasooka mu 321AD ye muntu y'omu era eyatandiikiriza okusasula nga bannaddini mu makanisa. mu bukulembeze bwe abasumba yatandika okubasasula ku nsimbi za gavument oba mu mawanika g'enkiiko z'ebibuga (municipal councils)\nOmuntu ono y'omu eyaleeta okufuula sunday ng'olunaku olutukuvu, oluvannyuma n'ekeleziya katolika wamu n'abapolotestante ne bakibuukira. Constantino ono era ye yatandika enkola y'okuzimba amakanisa amanene ag'ebbeyi kwokomya amaaso mu Yerusaalemi, Beserekemu, Constentino ne mu bifo ebirala. Mu kiseera kye kimu n'asalawo okutandika okusasula abasumba emisaala emisava n'ebafuula abatunzi b'enjiri ya Kristo, ekyo nno kitalo!! Bwatyo constenino n'afuula obusumba okubeera omulimu, nga tebawa musolo, tebawandiikibwa mu magye, nga yeerabidde nti mu biseera bya Paulo omuweereza yeekoleereranga(2Tim 2:3)\nGye byasembera kyazuulibwa ng'okusobola okubeezaawo abasumba n'okwejalabya kwabwe walina okussibwawo omusolo ku bantu era nga kye ky'ekkumi ne yerabira nti kino kyali kyakomererwa dda ku musaalaba era ne kikoma.\nEnkola zino zonna constantino zeyatandika ng'asaaga omuli okufuula sunday olunaku olutukuvu, okusasula abasumba emisaala, wamu n;okuwa ebitundu bye'ekkumi byagenda bisimba amakanda era ne bikoppebwa ekereziya mu (Constantine and Christianity in ancient European and Church History )\nJjukira nnyo kino nti oluvannyuma lw'omusaalaba tewali lunyiriri lulaga Paulo oba abatume abalala nti basaba oba bawa ebitundu by'ekkumi. Mu 1pet 5:2 ye Petero agamba nti aweereza Kristo mu kwagala naye si lwa magoba... Paulo akkiriziganya ne Kristo nti omuweereza w'enjiri aweebwenga ebirabo era mu Bik 18 Paulo bwe yali ne Akula wamu ne Pulisika baali beekolera weema nga mwe bajja ejjamba.\nTeri bukakafu bulaga nti Paulo yasomesa oba yalagira abawereza okuweebwanga emisaala, wamu n'ensako mbu olw'okuba basomesa Bayibuli era ye Paulo ayogera kaati ng'omusezi agula essowaani nti ye ne mikwano gye tebatunda oba tebasuubuza njiri (2kol 2:17) Bannaffe tunaagenda mu maaso n'okuyimirizaawo omulugube gwa bannaddiini oba tuweereze bantu abali mu bwetaavu?\nOKUWAAYO ERI KABONA WO ASINGA OBUKULU\nTumaze okukiraba nti enkola yonna ey'amateeka g'emikolo ey'endagaano enkadde yakomeezebwa olwa saddaaka ya Yesu. Era nga mu byakomezebwa mwe muli bakabona, saddaaka, okunaaba okwemikolo ne zissabbiiti z'emyaka, okukomola, eby'ekkumi n'amateeka amalala lutotto.\nOlw'okufuuka saddaka ku lwaffe, Kristo ow'omukika kya Yuda yafuuka kabona waffe asinga obukulu. Mu Beb 7 Paulo atulaga nti bakabona baafuuga erane basikirwa bannaabwe ng'enkola ya Merekizeddeki bweri olunyiriri 2 nti era oyo jjajjaffe Ibulayimu gwe yawa ekitundu ky'ekkumi era nti oyo kyali isiikirize kya Kristo Masiya kabaka ataggwawo. Paulo ayongera okutulaga nga mu mateeka bakabona bwe baalagirwa okuweebwanga aomunyago ku bitundu by'ekkumi kyokka ebyembi amateeka gano ne gajja gasangulwawo omusaayi gwa saddaaka ya Yesu. Kati ababiwa babiwa ani nga bakabona baggibwawo era nga n'etteeka mwe baabiweerwanga lyasangulwawo? weegendeereze akatego!!\nKati kabona waffe asinga obukulu tumuwa tutya? Tumuwa nsimbi zaffe ku bulabirizi mu misaala gy'abakozi: Tuziwa oyo gwe twagala ennyo mu baweereza ku terefaayina(T.V)? Oba ku leediyo: bannaffe tumuwa tutya? Amazima gali nti Kristo mwanjulukufu nnyo kunsonga z'okumuwa oba okumuddiza mu (Mat 25:34-46) atugamba nti bwalikomawo alyawulamu endiga ku mbuzi, abajeemu mu batuukirivu, era aziyingize mu bwakabaka.\nKristo annyonnyola ensonga kwaliva okukkiriza abatukuvu era abannunule ''Nali muyala, mwampa eky'okulya nalina ennyonta, mwampa ekyo'kunywa, nali mutambuze nga sirina w'ensula, ne mujja mu nsaze, nali bwereere ne munnyambaza bwe nali mu kkomera mwajja ne mundaba''\nKati abatukuvu balimubuuza nti ''twakulaba ddi ng'ebintu bino byonna bikuliko ne tukuyamba?'' alibaddamu nti ''buli kye mwakolera baganda bange bano abaali obubi era mu bwetaavu mwakikolera nze'' Abantu bano abalina obwetaavu be baganda ba Yesu kale twanguwe tugende tubayambe.\nBannange; tetusindika nsimbi zaffe ku bulabirizi mu bantu abatali na Baleevi ne batandika okuvuga zi benzi, okukola embaga, n'amayumba kwokomya amaaso, olwo ne tulowooza mbu tuziwadde Katonda, ekyo tekiriiyo!! Jjukira kino nti okuwaayo obuyambi eri bakateyamba tekitegeeza nti olina kuwaayo erii Katonda okusinga bweyandiwadde mu nkola y'ekireevi.\nOn'ojjukira wama nti mu biseera bya musa ekkanisa era yeyakolanga nga gavumenti na bwe kityo buli abantu lwe baawangayo mu kkanisa era baabanga bawaddeyo eri gavumant. Naye leero ebintu bino byombi byadda wa.\nOlw'aleero mu saddaaka ya Yesu, tumuddiza ku byaffe nga tuyamba abo bonna abali mu bwetaavu. Ekkanisa yo kiki kyesinga okwettanira, kuyamba bantu oba kugula ttaka na kuzimba bizimbe n'okusanyusa abakulembeze abayigiriza nti okukula mu mwoyo kulabikira ku bizimbe bya makanisa? So nno nga mukama waffe tageraageranyangako kukula mu mwoyo na bizimbe ye kyayagala kwe kuyamba abo bonna abeetaaga obuyambi bwaffe. webuuze nti abange ekkanisa mwensabira ekola etya era nange nzennyini nkola ntya okuddiza ku Katonda wange?\nOBUTALI BWENKANYA MU NKOLA Z'AMAKANISA\nWadde ng'obujulizi bwonna buweereddwa okukakasa nti ebintundu bye'ekkumi byasangulwawo waliwo amakanisa agamu agakyalemeddeko nga gagamba nti wadde ng'amatekka g'emikolo gaakoma ku musaalaba byo ebitundu by'ekkumi bikyaguga. Naye wadde enjigiriza eyo nkyamu ka tusooke twefuule abagikkiriza olwo nno tugikebere tuzuulire ddala mazima.\nOba ebitundu by'ekkumi bino ebyali ekitundu ku mateeka ag'emikolo bikyaliwo nga ate go gakoma kiki ekibalobera n'okukwata amateeka gano amalala agalifaanana okugeza nga;\nBakabona abaleevi tebakirizibwanga kubeera na tteka oba eby'obugagga ebirala. n'amakanisa gano nga gagaana abasumba baago okubeera n'eby'obugagga?\nMu kyamateeka 14 kiragibwa lwatu nti ekitundu ku by'ekkumi kyalekebwanga eri oyo akireese n'amaka ge, bannamwandu, bamulekwa, ababundabunda, wamu nabakadde nabo baaweebwangako, naye wali owuliddeko ku musumba wo ng'akugamba naawe osigazeeko ku kitundu ky'ekkumi? Oba nti akatundu kaweebwe abali mu bwetaavu ebyembi abasumba bayigiriza nti ne bwaba mwana wo ng'akanuka togeza ne weyambisa ku nsimbi z'ekitundu ky'ekkumi. Kale balina agatima!!\nTwakirabye dda nti mu nnaku za Malaki Bakabna baali beeroboza saddaaka ensava nebiweebwayo ebinene ''nalya'' obusammambiro, kiri kitya leeroba Bishops n'abasumba tebali mu kwegabira gasaala na nsako bisava ngabanaku beekomba binkumu nakweyaguza njo?\nSi kya mazima okwekanya abasumba ba leero ne ba kabona b'omunnaku za Musa. Kubanga bakabona bali baasalanga zi saddaka era nga be bayimirirawo okutabaganya omuntu ne katonda we. olwaleero ebyo byakyuka omutabaganya waffe ne katonda yakikola omulundi gumu ne kiggwa ye Kristo Yesu mukama waffe, kati bye boogerako babiggya wa?\nBakabona bonna baavanga mu kika kya Levi, mpozzi n'omusumba wo wa mukika kya Levi? oba nga tali ebintu abyesonyiwe era asirike oba si ekyo wakiri anuune ku vvu. Kubala 3 bwagamba.\nEkkanisa ziyigiriza nti buli nsimbi yonna efuniddwa erina okuggibwako eky'ekkumi, kyokka ye balev 27 Musa agamba nti ensigo zensi wamu n'ebibala okwo kwe munaggyanga eby'ekkumi mpozzi ne ku magana. Kati olwo ffe abavubi tukole tutya, ye abasazi b'embaawo, abakozi b'awaka n'abalusi wama n'abaweesi bo bawa kyaki ng'ate tebaliimu mu ntekateeka ya Katonda?\nAbebbulaniya baalagirwa okuleeta eby'ekkumi byabwe mu mmere (Mal 3) so si nsimbi, era obanga waliwo eyayinzanga okuleeta ensimbi yawaliribwanga okwongerako ebituundu ebirala 20 oba 20% mpozzi n'ekkanisa yo ebasaba kuleeta mmere oba ssente mu kitundu ky'ekkumi? (Balev 27:30)\nAmakanisa tumaze okukiraba nti tegakkiriza bantu baabwe kukwata teeka lyonna mu bujjuvu bwalyo wabula balondamu obutundu obunnabasobozesa okwefunira ku nsimbi wamu n'okweyagala. Munnange wegendereze kano katego k'ennyini okukujja mu kisa kya Kristo olyoke ozikirire.\nAKAGERO AKATUUKIRA OBULUNGI KU BULAMU\nOlunaku lwakya bulungi mu April(Apuli) lwali lwa kasana akawoomeerevu era nga n'oluwewo luguumirira olwo nno ne zireeta omusumba Smith omupolotestanta mu motoka ye empya eyekika kya mercury ng'ayolekera ekisaawe kya Golf era mu kapyata muno yalimu ne biraza Brown omukulu w'abadinkoni era olukiiko lw'ekkanisa lwali lubindabinda mu ssaawa ssatu zokka eziddirira.\nolukiiko lw'ekkanisa luno lwali lugenda kubeera lukulu nnyo kubanga ezimu ku nsonga (1) Okunnoonya n'okutema empenda z'ensimbi okwongera ku kizimbe ky'ekkanisa yaabwe egaziyire ddala (2) Okuteesa ku nneeyisa y'omudinkoni munnaabwe omulala. Kubanga omudinkoni ono yali afunye omuze oba yali awaganyadde nga takyaweereza nsimbi ze ez'ekituundu ky'ekkumi ku bulabirizi waggulu mu bakamaabe, nti nga ye ezize aziwa maka gaba kateeyamba, omuli ebibiina nga salvation Army, kuno nno kyanyiiza nnyo abakulu nti bo banaafuna batya emsaala n'okubeerako obulungi ng'ate ono omudinkoni sente az'onoonera mu bakateyamba, abakadde, wamu n'enfuuzi? ekigendererwa ky'olukiiko luno kyali kya kumukangavuula asobole okudda kumulamwa. Bannange laba setaani!! Omusumba Smith n'omudinkoni ono kye baava basalawo okujja erudda eno okwegeyamu ng'olukiiko terunnatandika.\nMu keetalo kano essimu y'omusumba Smith yavuga, bwagikwata, eddoboozi lye yafuna lyali lya mukazi eyawulikika ng'ali mu nnyiike era nga munafu nnyo era nga kirabika talina na w'agenda kusula kubanga yali atambula olugendo oluwanvu okuva e Charlotte okugenda mu Baltimore ye ne kawalake ak'emyaka esatugye baali basuubira okusula mu b'emikwano okutuusa lwe yandifunye akalimu kubamga n'wkyokulya nga bawamma kiwamme.\nEkimotoka kye ekikadde ekya Honda model 1981 kyali kifudde Lajenta era nga kijja kumumalako $74.39 kyokka nga mu nsawo yali asigazizzamu $38.00 zokka. Kyava yeegayirira omusumba amufunireyo ku buyambi alongoose lajenta ye asobole okweyongerayo.\nOmusumba yasooka n'agogola ku mimiro, n'atandika okunnyonnyola omukyala ono nga bwe yali mu motoka ye n'omukulu w'abadinkoni era nga baliko olukiiko olukulu ennyogye balaga, bwatyo n'amugamba nti agezeeko okuddamu kukuba enkya waalwo, amale okuddayo y'egeyeemu n'akakiiko k'ekkanisa balabe oba nga banaaba balinawo ku busente bwonna obuyinza okuyamba mu nsonga efaanana bwetyo.\nOmukyala yagezaako okunnyonnyola omusumba nga bwe yali yeetaaga akamotoka ke okuddabirizibwa kwolwo lwennyini kubanga teyalina na nsimbi za kusasula mu woteeri nga asiwa nsaano ku mazzi bwatyo mu bukoowu obungi era mu nnaku ey'ekitalo yeebaza omusumba olwebiseera bye namusiibula.\nMukama nga bwateerabira babe, ebusukka kkubo waaliwo omwami nakyewa ow'ekibiina kya Salvation army eyali addaabiriza endabirwamu eyali eyatise ku izimbe kyabwe ekikadde mwe baakoleranga emirimu. Essimu ye yavuga era bwe yagikwata eddoboozi ly'omukyala y'omu oli eyali asobeddwa lyannyonnyola obuzibu n'obwetaavu bweyalimu. omwami ono namusuubiza era n'emukakasa okumutwalako amangu ddala n'akasente okuddaabiriza emotoka ye, era n'amugumya nti agenda kumuleeta ye ne kawala ke eno ku Salvation Army bafune ku k'okulya era n'okwetereeza balyoke beyongereyo n'olugendo lwabwe.\nKu bantu bano bombi era ne ku kibiina by'eddiini byombi ani yali ow'okufuna omukisa gwa yesu bwaliba akomyewo okwawula endiga mu mbuzi? Era olowooza kibiina ki ku bino ekiddiza mukama era kabona waffe asinga obukulu? ensi eno!!!\nFUMIINTIIRIZA KU BINO\nTulabye bulungi mu Bayibuli nti:\n(a) Ebituundu by'ekkumi byasabibwanga mu nkola yakireevi\n(b) Eby'ekkumi byasabibwanga ku bibala bya nnimiro\n(c) Ebituundu by'ekkumi byakozesebwanga kujagalaza mukama mpozzi n'okuyamba abanaku abatalina wamu n'abaleevi.\n(d) Saddaaka ya Yesus ng'emaze okuweebwanga amateeka ganno ag'emikolo gasazibwamu nga mwemuli nokukomola wamu n'ebitundu by'ekkumi.\n(F) Paulo wamu n'abatume bonna ne Yesu mukama waffe baatongoza birabo ebirabo ebiweebwa mu kyeyagalire si nsimbi za ssalira mbu bitundu bya Kkumi.\n(j) Tewaliiwo kyawandiikibwa kitulaga nti Paulo n'abatume abalala baalya ku kitundu by'ekkumi\n(h)Enkola yobwakabona ne zisaddaaka ne byonna bye baawangayo abantu byasangulwawo omusaayi gwa Yesu.\nEbbanga ttono emabega omusumba ne Kristo baali batambula mu kifo ekyesudda abantu mu kitundu kyewammwe. Nga batudde mu mulyango gw'ekifulukwa ekimu akalenzi alatewera mu myaka nga musanvu, Amaaso gakakanuse kesowolayo ne kagasimbagana n'omusumba wame ne Yesu. Obuviiri bwakaana kano obwezinze saako enziina zaako eziddugala n'ebigatto ebikunjubuse mu bigere bwako omutali sitokisi nga n'obwala bulingiriza mu madirisa g'ebigatto.\nOmusumba bwakuba ku Yesu eriiso yamubuuza nti naye lwaki okkiriza n'okuleka embeera eno okubeerawo? Lwaki akiriza n'okuleka embeera eno okubeerawo? Lwaki tobeerako kyokola eri omuntu afaanana bwati?\nYesu yakwata omusumba ku mukono era n'amutunula mu mmunye n'amugamba nti ''Waliwo kye nnakola, nakutonda ggwe nabakkiriza abali mu Kkanisa yo''\nGwe n'ekkanisa yo munaagenda mu maaso n'okubala nga mukula mu by'omwoyo nga mwesigama ku bizimbe n'omuwendo gw'obungi bwabantu mukkanisa? okubala ensimbi z'ebitundu by'ekumi mmeka ze mukunganyiza wamu n'abasumba abafuna emisaala egisinga obusava?\noba ggwe n'ekkanisa yo munaatandika okuyamba n'okubudaabuda omwana oyo omunaku? Jjukira nnyo nti mukama waffe ye yayita omwana oyo omuto muganda we, muganda w'omulokozi wo on'omukolera ki? Omwana oyo omuto on'omukola otya? N'ekisembayo Kristo mukama waffe on'omukola otya?\nFILLMER Hevener ed.D\nWeb address: www.guthriememorial.org\nFillmer Hevener. ed.D muwandiisi Musumba ate Musomesa ku ddaala lya Polofeesa eyawummula, akola okunoonyereeza, Mususbuzi, ate yaliko omuminsane mu Uganda-Africa. Yasomera mu Yunivaasite ye Virginia era asomesezza mu zi Yunivasite me kolegi okuva e California, Maryland ne Virginia.\nYazaalibwa kumpi ne Staunton mu Virginia era yasooka kusomera mu busomero bweyo mu Augusta County, era naye ggye yasomesaako okumala akaseera. Musajja Mufumbo eri Celia Anchenbach Hevener. Balina abaana babiri, Dennis(Georgia) ne Yolanda Hevener Scheib(Maryland).\nMu 2001, Yatandikawo Guthrie Memorial chapel e farmville, Virginia. Kuno kwogatta okubeera nti alina obuweereza obwamanyi mu Africa, India ne mu Phillipines, Chapel enoo eyamba ku bantu ku bantu mu mbeera za bulijjo. Era ku bikwata ku Chapel eno n'emirimu gyayo egyekkanisa endagiriro yaayo: www.guthriememorial.org.


Bukedde Online - Omwana anaabeera ow'obuvunaanyizibwa omulabira ku nyumba mwe basula\nOmwana anaabeera ow'obuvunaanyizibwa omulabira ku nyumba mwe basula\nOmusingi gw'okukula kw'omwana guzimbire ku...\nAbakulira ebyobulamu e Bukomansimbi basattira...\nOmwana bw'akulira mu nju enzimbe obulungi ne bw'akula abeera wa buvunaanyizibwa\nNabirye n'abamu ku baana be omwenda baasula nga bali mu nyumba mwe basula n'enkoko ssaako embuzi\nEphrance Nabirye 49, omutuuze w’e Kityerere mu disitulikiti y’e Mayuge nnamwandu alina abaana mwenda baasuza mu kasenge kamu mw’asuza enkoko n’embuzi by’alina ng’ekyobugagga mw’asuubira okufuna ssente ezibalabirira.\nBuli enkuba lw’etonnya azuukusa abaana n’azingako ebikunta ne bayimirira mu bufo awatatonnya oktuusa lw’ekya, wabula era omutima tegumubeeramu kuba n’akayumba kakutte mu mbinabina ng’ekiseera kyonna akasolya kasobola okugwaamu nako okugwa.\nAbaana ba Nabirye nga bazannya awaka waabwe\nEndwadde okuva ku musujja gw'ensiri, ekiddukano, endwadde z'ensusu n'ebirala bitawaanya abaana bano ng'ate n'obusobozi obubajjanjabisa mu ddwaaliro tabulina.\nEmbeera eno yawalirizza ab’ekibiina kya Habitat for Humanity okuvaayo okumudduukirira nga bamuzimbira enju naddala nga Uganda ekuza olunaku lw’okuzimba mu nsi yonna nga lino ly’eddagala erisooka eri buli munnayuganda okukulaakulana kubanga omwana bw’ava mu nju etegeerekeka era abeera wa buvunaanyizibwa.\nKaabuyonjo Nabirye n'abaana be gye bakozesa\nRobert Otim, maneja wa Habitat annyonnyola nti ssinga abazadde tebazimbira mwana waabwe kyangu naye obutazimba kubanga kino kiva ku bwavu obukudde ejjembe bwe babeeramu. Wano we baviirayo okuyamba ku abo abateesobola mu bitundu by’eggwanga eby’enjawulo nga babazimbira amayumba ku bwereere.\nAkulira enteekateeka eno, Gilbert Omedda agamba nti bakwatagana n’abakulembeze mu kitundu abawaayo amannya g’abo abeetaaga okuyamba naye nga bano balina okuba n’ekyapa ky’ettaka olwo ne bakwatagana n’abatuuze okubazimbira nabo ne babeerako mu bulamu obweyagaza.


Bukedde Online - Poliisi by'esazeewo ku kuva mu maka ga Kyagulanyi\nBalooya ba NUP abakulembeddwaamu Ssegona (ku kkono) nga bakonkomalidde wabweru wa ggeeti.\nPOLIISI ekkirizza okuva mu maka ga Kyagulanyi wabula n'etegeeza nti yaakusigala ng'emutambulizaako amaaso.\nOmwogezi wa poliisi, Fred Enanga yagambye nti, bagenda baakusigala nga bamutaddeko eriiso ejjogi era singa anaakwatibwa mu kikolwa ekimenya amateeka, waakuvunaanibwa.\nEggulo, omulamuzi wa kkooti enkulu mu Kampala, Michael Elubu, yasaze omusango balooya ba Robert Kyagulanyi Ssentamu gwe baaloopa Gavumenti n'ebitongole by'ebyokwerinda okusibira omuntu waabwe awaka awatali musango.\nOmulamuzi mu nsala ye, yanenyezza ebitongole by'ebyokwerinda okuggalira Kyagulanyi mu maka ge n'agamba nti, bw'aba alina omusango, bayite mu makubo amatuufu bamutwale mu kkooti.\nYagasseeko nti, amaka ga Kyagulanyi si kkomera era si kaduukulu ka poliisi ssemateeka by'alambika okusibiramu abazzizza emisango n'alagira abaserikale abaateekebwayo baggyibwe ewa Kyagulanyi aweebwe eddembe lye okwetaayiza mu nsi ye.\nBannamateeka ba Kyagulanyi baalaze okutya nti, wadde kkooti ewadde ekiragiro, poliisi y'erina okukiteeka mu nkola ate nga mu kiseera kye kimu, gye bavunaana ne bagamba nti, eyinza obutavaayo.\nSteven Ssenkeezi omu ku bannamateeka yagambye nti, ekirina okukolebwa kutwala kiragiro kino eri abakulira eby'amateeka mu poliisi ne UPDF ssaako atwala poliisi y'e Magere okuggyawo ebyekwaso nti tebaafuna kiragiro bwe balema okukiteeka mu nkola olwo baggulweko emisango ng'abantu.\nWabula Enanga yagambye nti, "Ng'ekitongole ekigoberera n'okukwasisa amateeka tufunye ensala okuva mu kkooti enkulu yadde tetunnafuna kkopi mu butongole abaserikale baffe ababadde e Magere tubaggyeeyo naye ne Kyagulanyi agoberere amateeka era bw'anagaana tujja kumuvunaana."\nYagambye nti poliisi okusibira Kyagulanyi awaka nga January 15, baafuna amawulire nti yalina entekateeka z'okwekalakaasa n'okwenyigira mu bikolwa ebimenya amateeka ng'okulonda kuwedde.\nYayongeddeko nti, tebalina nteekateeka ya kumulemesa kutambula n'okukola emirimu gye kasita teyeenyigire mu bikolwa bya bumenyi bw'amateeka.\nAbeebyokwerinda baagaana Kyagulanyi ne mukyala we Barbie Itungo okufuluma awaka nga January 15 n'abagenyi bonna ne babagaana okubalaba nga muno mwe mwali n'omubaka wa Amerika mu Uganda, Natalie E. Brown, bannamateeka, bannabyabufuzi okuli Lt. Gen. Henry Tumukunde, abawagizi ba NUP n'abalala ekyawaliriza bannamateeka okwekubira enduulu mu kkooti.\nAbaserikale ba poliisi n'ab'amagye bayiibwa okuva ku kkubo erikyama ewa Kyagulanyi e Magere ku Freedom Avenue okutuuka ku ggeeti y'ekikomera kya Kyagulanyi nga tebaganya muntu yenna atuukawo.\nOmuduumizi w'ebikwekweto bya poliisi AIGP Edward Ochom yasooka kusaba kkooti bw'eba ya kukkiriza Kyagulanyi okutambula, emuteekeko obukwaKkulizo kubanga yali ateeka obulamu bw'abantu abalala mu matigga g'okukwatibwa obulwadde bwa Corona.\nKyokka, omulamuzi Elubu bwe yabadde awa ensala ye, yagaanye okuteeka akakwakkulizo konna ku Kyagulanyi n'agamba nti, poliisi bw'eba emulinako emisango egyekuusa ku kusaasaanya Corona, emutwale mu kkooti omulamuzi anabeera mu musango asalewo oba asindikibwa mu kkomera oba nedda.\nSsimbwa ne Anaku bawangudde engule ya Pilsner Award eya March\nJapan ewadde URA emmotoka n'amaato okulwanyisa abakukusa ebyamaguzi\nNja kugabanya ebyobugagga - Nancy Kalembe


Kisanidde omusawo wange okumanya nti n’egatta n’abantu b’ekikula kyange oba okumanya ekikula kyange? – Help Center\nKisanidde omusawo wange okumanya nti n’egatta n’abantu b’ekikula kyange oba okumanya ekikula kyange?\nEkibuuzo kino kizibu nnyo kuddamu, naye eri abantu abamu kiyinza okuba nga ssikyangu okweyanjula eri omusawo naddala mu mawanga agatakiriza mukwano gwa bantu ab’ekikula ekimu kubanga tewali bukakafu nti omusawo anaba n’emizzi olw’ebyo ebimugambiddwa olwokuba eteeka terikiriza mukwano gwa kika ekyo.\nWabula, bwetuba tusobola okwesiga abo abatuwa obujjanjabi, nabo basobola okutufako obulungi. Bwetuba tusobola okwogera them ku by’ekikula kyo n’engeri jyewegattamu n’abantu mu by’omukwano nabo kibasobozesa okukuwa obujjanjabi obwo bwennyini bwewetaaga okusigala nga oli mulamu.\nJjukira nti olina okuba n’obukugu nga ogenda okulaba omusawo mu kasenge naddala nga muli mwembi era nga tewali kiyinza kukuswaaza. Singa omusawo agezaako okukugamba nti okwegatta n’omuntu ow’ekikula ekimu nti kibi, mugambe n’obuwombeffu nti oyagala kwogera ku ddagala lyokka lye wetaaga.\nLaba wano ninety second video okuva mu Greater Than AIDS.


Omuyeekera aweddeyo eby'okulwanyisa eri ab'ebyokwerinda...\nMINISITA w’e by’emizannyo omuggya Hanson Denis Obua asiimye omulimu ogukolebwa ogw'okuzimba ekisaawe kya “Nakivubo War Memorial Stadium” n’agamba nti y’omu ku babadde babuusabuusa nti ekisaawe tekiyinza kuddawo naye ku ky'alabye asanyuse nnyo okulaba engeri omulimu gye gutambulamu.\n“Okwogera ennyo ebiseera ebisinga tekulina makulu ng'ekintu ky'oyogerako tomanyi bwekitambula, era nkimanyi nti Bannayuganda bangi balowooza nti tewali mulimu gugenda mu maaso mu kuzimba ekisaawe kya Nakivubo wabula nange bwentuusewo nkakasizza nti kituufu ekisaawe weekiri era omulimu gutambulira ddala” bwatyo Minisita Obua bwategeezezza.\nObua asabye aba ‘ROKO Construction’ abaakwasibwa omulimu gw'okuzimba ekisaawe nti ekisaawe kino bakkirize abantu ba bulijjo babafunire ennaku baggulewo emiryango bajje balabe omulimu engeri gye gutambulamu ne wegutuuse kibayambe okuggyawo engambo ezibungeesebwa mbu ekisaawe omugagga yakizimbamu amaduuka.\nMinisita Obua asabye bannayuganda bongere okuwa Ham amagezi ku biki bye bandiyagadde mu kuzimba ekisaawe kino mu kifo ky’okulwanyisa enkulaakulana.\nAkulira okuzimba ekisaawe kino okuva mu kampuni ya ROKO, Asaba Aine agambye nti omulimu gw’okuzimba ekisaawe kino wegutuuse ebitundu 70 ku 100 guwedde kubanga obuzibu bubadde businga kubeera mu kuzimba musingi omugumu ogusobola okutuulako ekisaawe kino engeri gye kiri mu lutobaazi.\n“Ketumaze okuzimba omusingi omugumu , n’ekifo ky’abakungu ebisigadde kugenda kuyisa mukka mu kiseero era kati mu mwaka gumu n’ekitundu kigenda kubeera kigyiddwako engalo” Bwatyo Asaba bweyategeezezza.\nAgambye nti baamaze dda okukwatagana ne kampuni ya German egenda okubakolera ekiwempe ekya wansi eky’omulembe ekituukagaana n’omulembe gw’e bisaawe by’e bulaaya bannayuganda bannyumirwe


Mu kawefube w’okulaba nga abaana ab’obuwala tebava mu masomero nga tebannamalako,\nAb’ekitongole kya Miss Uganda Foundation basse omukago n’aba AFRIpads okutalaaga amasomero nga bagabira abayizi abawala paadi ez’omulembe ng’erimu ku makkubo okulwanyisa ekizibu ky’abayizi abayosa n’okudduka mu somero.\nBrenda Nanyonjo eyakulembeddemu ttiimu ya Miss Uganda yategezezza nti okunoonyereza okuze kukolebwa kulaga abawala bangi abamala wakati w’ennaku 15 ne 20 buli ttamu nga tebagenze kusoma buli lwe batuuka mu kiseera ky’okugenda mu nsonga z’ekikyala.\nNanyonjo agamba olw’embeera y’ebyenfuna mu bantu, abazadde bangi tebasobola kugulira baana babwe paadi ate olw’okutya okuswala mu bannabwe, ekiseera ky’okugenda mu nsonga z’ekikyala bwekituuka abawala abamu basalawo okusigala awaka ate abalala bibatama n’eby’okusoma ne babivako.\nGertrude Adeker Emojong kulwa AFRIpads yategezezza nti mu ntekateeka eno etuumiddwa ‘school girl kit’ abayizi bagenda kubawa paadi ezisobola okukozesebwa okumala omwaka mulamba ssinga zirabirirwa bulungi ekinaabakuumira mu masomero.\nYe Ronald Ssemaganda akulira esomero lino yasiimye enteekateeka eno, agamba omulamwa gwe baliko mukulu kubanga ekizibu kino kikosezza nnyo abaana era ne gavumenti yeetaga okusituukiramu okuyamba ku masomero n’abazadde.\nAba so Sure baleese akazannyo ak'okuwangula school fees\nAbazadde muve mu kuwoza Gavt. tetuyambye ku bayizi - Sseninde


Bukedde Online - Kirumira: Abakazi be 7 baleese abaana\nOmu ku bannamwandu ba Kirumira ayogedde:...\nEbigambo bya Muhammad Kirumira ebitajja kwerabirwa...\nABAKYALA abalala abalina abaana b’omugenzi ASP Muhammad Kirumira bakyesomba. Kati abaana baweze musanvu buli omu ne nnyina kw’ogatta abalala abana ab’omukyala wawaka Mariam Kirumira.\nMariam Kirumira (ku ddyo) ng’ali n’abaana be abana. Ku kkono ye mwannyina w’omugenzi Kirumira.\nAbubaker Kawooya Mulaalo, kitaawe wa Kirumira, yagambye nti mutabani we yabadde akisuubira nti ssaawa yonna baze Bamutta, wabula mu kiseera kino asinga kweraliikkirira w’agenda okuggya ssente okulabirira bazzukulu be.\n“Kirumira abadde alina abaana bangi naye ng’asobola bulungi okubalabirira era ng’abasomeseza mu masomero ag’ebbeeyi.\nKati ne bano baakandeeterako musanvu bokka n’abalala bakyaliyo ate nga bonna kumpi bali mu myaka gye gimu” Bwatyo Muzeeyi Kawooya bwe yategeezezza.\nYagambye nti, abaana bano be bamuleetedde bali wakati w’emyezi omukaaga n’emyaka ebiri wabula n’awa amagezi abakyala bonna abatannaba kuleeta baana ba mutabani we babaleete mu nnaku zino 40 nga tebannamulombera dduwa ate bwe wabaayo n’abali embuto bajje beeyanjule abamanye.\nYasabye pulezidenti Museveni okumudduukirira ku baana bano okulaba nga basoma, gattako okubategekera ebintu ebikalu omunaava fiizi kubanga yali asuubira nti ajja kumuyamba amuwe obukuumi okusinziira ku bbanga ly’amaze ng’amulaajaanira nti bagenda ku mutta.\nSarah Kevin Nakimbowa omu ku bakazi abagamba nti Kirumira yabazaalamu abaana. Wano ng’asitudde omwana gw’ayita Muhammad Kirumira Kawooya ow’omwaka ogumu.\nABAANA BA KIRUMIRA\n1 Yasin Kalule myezi 6.\n2 Baker Kawooya myezi mukaaga 6.\n3 Shadia Nalukenge mwaka gumu n’ekitundu\n4 Shahaz Nakawooya 1.\n5 Hassan Jjungo 2.\n6 Muhammad Kirumira 4.\n7 Shira Nakawooya 4.\nAbaana b’omukyala ow’omu maka Mariam Kirumira kuliko;\n8 Sophia Naggayi 10.\n9 Sauda Nalukenge 6,\n10 Sula Kigongo Kirumira 4\n11 Shakuru Kaweesi Kirumira (myezi musanvu) era y’abadde akyasembyeyo mu mukyala ono.\nKitaawe wa Kirumira, Abubaker Kawooya ng’ali n’abamu ku bazzukulu be ab’omugenzi Kirumira.\nBuli mukyala olwamaze okwanjula omwana we ng’addayo era bajja kudda ku dduwa.\nWabula tusangirizzaawo abakyalla babiri nga baleese abaana okuli, Provia Kahenda ow’e Ntebe akola mu minisitule y’ebyokwerinda era nga yagambye nti, amaze ne Kirumira ebbanga lya myaka munaana wabula okuzaala kwasooka ne kugaana.\nWabula Katonda abadde yaakabawa omwana omu ayitiibwa Shahaz Nakawooya 1. Ne Saudia Karabia w’e Bwera ku booda ya Uganda ne Congo azaala Hassan Jjungo 2.\nOMULANGA ERI ABAGAGGA\nMuzeeyi Kawooya agamba nti, Kirumira abadde alina abagagga abamuyambako okumuwa ku ssente okuva lwe baamugoba ku mulimu n’abalala mikwano gye b’abadde akolagana nabo mu ngeri ey’enjawulo okuli Hajji Hamis Kigunddu [Ham] , Sofia Namutebi [Maama Fiina], Godfrey Kirumira n’abalala asabye baveeyo bamudduukirire waakiri buli omu aweerereko omwana omu asobole okulaba nga bazzukulu be basoma wano ne pulezidenti kw’anaatandikira.\nKarabia (ku ddyo) nnyina wa Jjungo gwe yazaala mu Kirumira, wano yabadde ne muganda we mu lumbe.\nAMAZE WIIKI BBIRI NGA YEEKENGERA\nNnamwandu Mariam Kirumira yategeezezza nti, bba amaze wiiki bbiri ng’akyuse nnyo mu nkola y’ebintu bye.\nNga yatuuka n’okunnsyimiriza ne muwala waffe omukulu mu kiro ekyakeesa Olwokutaano okulaba oba amusinga obuwanvu era yakomekkerezza amukuutira kundabirira ne bato be ng’alinga atusiibula.\n“Afande wange feesi ye ebadde epeeruuse nnyo ennaku zino wabula nga nange sitegeera bigenda mu maaso”, Mariam bwe yategeezezza oluvannyuma lw’okukomawo mu maka gaabwe e Bulenga mu Gogonya Zooni B ku lw’e Mityana.\nBwe yabuuziddwa ku by’abaana ab’ebbali, Mariam yagambye nti, takimanyi era abadde tabalabangako wabula n’agattako nti tabalinaako mutawaana kubanga bonna baana ate abatalina musango ekikulu kati kusalira wamu magezi ku nkuza yaabwe.


Omusuubuzi mu Kikuubo yeekyaye n'aleega ekiso owa KCCA\nAbalamuzi mu nsi za Afrika 5 basisinkanye\nBW'OBA omanyi ensansa kiba kyangu okumanya empirivuma. Zino ziva ku muti gw'ensansa eziruka emikeeka ne ze bakozesa okunyeenya amatabi (abamu bakiyita olukindukindu). Wabula omuti guno bwe gukula guteekako ebibala ebiyitibwa empirivuma.\nOlw'obugumu bw'omuti guno kwe baggya n'erinnya lya Kabaka erya Lukoma Nnantawetwa, kubanga enkoma nazo ziva okwo. Ensigo z'empirivuma ze zimu ku nsigo ezikyasinze okukaluba era omuti kwe ziva gumala ebbanga erisoba mu myaka 50 nga gusika eminnyo mu ttaka ne gugiyingiza mu nsigo zino.\nEnkima n'ebisodde birya ensigo zino ne bitalumbibwa ndwadde. Tezirina bulabe ku muntu, era tuzirya naye engeri gye tuzitegekamu si ntuufu. Abamu basooka kuzisiikako ate ekitta ebirungo ebirimu, osaanye kuzirya nga mbisi naye zikaluba awo ffe aba Pro Biorearch tukwanguyirizza ne tukamulamu butto.\nOkwongera omutima amaanyi n'okugumya ebinywa ne nnabaana, era ky'ova olaba edda abakyala nga bali mbuto nga bazirya ne basobola obutazaalira ku biso. N'olumu nga bazaalira waka ku kitooke.\nEgumya amagumba, omuntu n'atambula olugendo oluwanvu naye nga takooye era bw'otunuulira Abasenegal abazirya ennyo baba bagumu ate nga balina amaanyi. Tunuulira ku bazannyi b'omupiira abavaayo.\nEzibukula enseke z'abakyala kuba erimu ekirungo kya ‘Nicotinic acid' ekizibukula enseke z'abakyala amagi ne gasembera omukyala ne kimwanguyira okufuna olubuto.\nNnungi ku bantu abalina enkwaso ennafu, naddala ssinga omukozesa ng'omugasse wamu ne butto ava mu biryo by'ensujju.\nZiyamba abaana abasoma kuba butto alimu vitamiini B6 ayamba omuntu okulowooza n'okukwata amangu.\nEbizimba mu nnabaana kuba etereeza obusimo bw'omubiri n'otafuna bizimba.\nAbantu abeerabira ennyo naddala abakadde, butto abayamba okuba nga tokyerabiralabira. l Akola yogati, oddira butto w'empirivuma n'omugatta mu yogati n'okola yogati azzaamu amaanyi ate nga wa butonde.\nEmpirivuma ezzaamu amaanyi g'ekisajja n'okuwangaalira mu kisaawe.\nEyamba ku bantu abalina obulwadde bw'abazira ssinga onywa akajiiko kamu ku mazzi agabuguma. l Abaana abatera okulumbibwa endwadde ebayamba okuzirwanyisa.\nEkibi empirivuma bagitemye naye kye kiseera okutandika okugisimba. Bw'oba onywa oteeka akajiiko kamu mu mazzi agabuguma. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nAbawala b'e Nansana 2 bafi iridde ku kyeyo\nSheikh Umar nja kumusiba - Minisita Nakiwala\nEyanzigya mu ssomero yeegaanye omwana\nPoliisi yeezoobye n'aba ake...\nBino bibaddewo olwaleero(Lwakusatu ku makya) abasuubuzi abakulembeddwa,ssentebe w'ekibiina kino Godfrey Katongole...


Bukedde Online - Paasita Bugingo bamutaddeko akazito n'ayimiriza emikolo gy'okwanjula Susan Makula\nPaasita Bugingo bamutaddeko akazito n'ayimiriza emikolo gy'okwanjula Susan Makula\nUNEB eraze ssente z’ebigezo abayizi ze balina...\nTeddy Bugingo ayongedde obunkenke mu kkanisa...\nPaasita Aloysius Bugingo yeesitudde ku Ssande akawungeezi n’agenda mu maka g’abakulu abazaala omugole Susan Makula Nantaba e Kyebando.\nTeddy Bujingo, Paasita Bujingo ne Susan Makula Nantaba ayagala okusuuza Teddy obufumbo\nBakkaanyizza okwongezaayo omukolo gw’okwanjulwa ogubadde gwengedde balindeko embeera ey’obunkenke eriwo ekkakkane.\nBino biddiridde muka Bugingo, Teddy Naluswa okukola olulumba ku Ssande n’agenda mu kkanisa ya House of Prayer e Makerere - Kikoni ne yeetaba mu kusaba.\nNaluswa yataddewo embeera ey’obunkenke kubanga yabadde tasuubirwa. Kyokka Bugingo embeera yagikutte mu ngeri ya bukugu bwe yeewaze okulumba Teddy Naluswa eyabadde atudde mu kifo ky’abakungu n’abasumba.\nBugingo nga tannatandika kusaba yasise mu mukono abaabadde mu kifo kino era bwe yatuuse ku Teddy naye n’amukwatako mu ngalo.\nKigambibwa nti Bugingo abadde ategese okwanjulwa Susan Makula ku nkomerero y’omwezi guno.\nBwe yavudde mu kusaba ku Ssande, Bugingo ng’awerekeddwaako abantu mukaaga baatuuse e Kyebando ku lw’e Gayaza gye bazaala Susan ku ssaawa nga 11:00 ez’olweggulo. Baatambulidde mu mmotoka ssatu okuli; Harrier, Premio ne Prado.\nAbako olwatuuse baayaniriziddwa Susan Nantaba eyabayingizza obutereevu mu nnyumba omwabadde akafubo akeetabyemu abantu aboolubatu.\nAbamu ku baawaka abeetabye mu kafubo kwabaddeko ssenga wa Susan, Nnaalongo Imelda Kisembo, maama wa Susan ne Susan Nantaba yennyini.\nEnsonda zaategeezezza nti akafubo keetoolooledde ku nsonga z’okwanjula nga waliwo okutya nti Teddy Naluswa asobola okulinnya eggere mu mukolo ng’akolera ku magezi g’abalabe ba Bugingo okuli abaamuwadde amaanyi okulumba n’ayingira mu kusaba ku Ssande ng’aliko n’abakuumi abaamuwerekedde.\nKyategeezeddwa nti bakkaanyizza okukyusa olunaku lw’okwanjula kutegekebwe nga kwa kyama olw’okwewala abayinza okwagala okukulemesa.\nEkirala bakkiriziganyizza okukyusa ekifo kuleme kubeera Kyebando gye bazaala Susan kubanga awo wangu abantu abakyamu okulemesa.\nMu kiseera kye kimu ekifo kifunda okutegekeramu omukolo ogugya mu bunene bwa Bugingo n’abantu abanaagwetabako.\nBaasazeewo okwanjulwa bakutegekere mu wooteeri ejja okukuumibwa nga yaakyama okutuusa ku ssaawa envannyuma olw’ensonga z’ebyokwerinda. Era kijja kuba kyangu okugaana omuntu yenna atali muyite okuyingira.\nKyasaliddwaawo omukolo gubeerewo mu August 2019. Era kyasaliddwaawo okulondoola Teddy okumanya pulaani ze kubanga aliko abantu abanene okuli abasumba abamuwa amagezi okulemesa enteekateeka za Bugingo okwawukana ne Teddy mu butongole awase Susan.\nSsentebe wa LC1 e Kyebando-Nsooba, Joseph Ssebambulidde yakakasizza nga Bugingo bwe yakyaddeko mu maka g’omugenzi Kibuuka ku Ssande naye tamanyi kyamuleese.\nTeddy Bujingo Naluswa,


Bukedde Online - Mmotoka enkozi za ssente\nMmotoka enkozi za ssente\nEkirabo kyâ€™emmere nkiddukanya ntya?\nEbisolo bikkirizibwa mu mmotoka etambuza a...\nKale ka tugambe, olina ku ssente? Oyagala kugula mmotoka enkozi ya ssente? Emmotoka gye wagula tekukolera? Ziizino emmotoka anoonya ssente ze yandiguze.\nBwâ€™olaba takisi kizibu okuzaawulamu kuba abasinga baziyita Kamunye. Yâ€™ensonga lwaki abafunye ku ssente ne babug\nBwâ€™olaba takisi kizibu okuzaawulamu kuba abasinga baziyita Kamunye. Yâ€™ensonga lwaki abafunye ku ssente ne babuguumirira okugula takisi ate zibasaze.\nTakisi zirimu ebika 4, Kigege Kaaso ngâ€™eno yâ€™esinga okuba eyomulembe kuba yalese ne Kigege Kitimba emasuka ngâ€™essasi!\nKigege Kigulu nayo yamulembe mu byonna gattako Kamunye oba giyite Kajambiya ne Cal vane. Eno eyawukana kitono ne Kamunye mu ndabika.\nKigege Kaaso ne Kigege KitimbaÂ empya ziri ku bukadde nga 30. Kigege Kigulu empya ya bukaddeÂ 25, Kamunye Kajambiya bukadde 20 ate Cal van eri wakati wâ€™obukadde 18-20.\nWadde mmotoka zino zaawukana bbeeyi yaazo naye singa ogula empyaÂ ereeta ssente ze zimu wabula zaawukanira ddala mu buwangaazi. Kuba Kigege Kaaso ne bweba ekola Kampala- Arua buli lunaku naye ngâ€™ogikola saaviisi yaayo mu budde esobola okumala emyaka esatu nga tolina kyâ€™okanise mu yingini.\nMmotoka zino zonna bwâ€™eba nnamu bulungi olunaku omugagga bamuwa 60,000/- ate bwâ€™oba ggwe ogyevugira eyingiza wakati wa 100,000/- ne 150,000/- olunaku. Kigege kaaso ya sipiidi 180 ate Kamunye Kajambiya eri ku sipiidi 160.\nAvuga eyâ€™obuyonjo webba wekka\nGwe avuga mmotoka yâ€™obuyonjo afuna 250,000/- buli wiiki nâ€™ekutwalakoÂ 150,000/- okunywako amafuta ne saavisi ekitono okusinzira kyâ€™ogikozesa manya nti webba wekka kuba singa ogula Kajambiya oba Kaaso eyingiza 60,000 X 6 = 360,000/-, ate omwezi 1,440,000/-.\nOlunaku olumu lulekere ddereeva akolemu ezâ€™amata, okugyoza nâ€™okukola saaviisi.\nBwâ€™oggyako eza Utoda eza buli lunaku , liisiti nâ€™ezitali zaÂ lisiiti era osigala ofunako nnyo.\nOkugeza, bwâ€™oba ne Kajambiya ekola Kampala-Â Jinja, esooka nâ€™esasula 4,500/- ezâ€™okugyaniriza mu kibuga, nâ€™oyongerako 12,000/- eza siteegi buli lwâ€™otikka nâ€™e Jinja bwâ€™oba odda owa 6,000/- buli lwâ€™otikka gattako obutonotono bwâ€™owa mu kkubo.\nJulius OchoÂ avuga takisi mu ppaaka empya agamba nti takisi mulimu mulungi kubanga ne bwâ€™okeera ku makya nga temuli mafuta naye nâ€™osimbula nâ€™eyaka, omusaabaze asooka okulinnyamu gwâ€™oggyako ssente ngâ€™anoonya ezivungisa nâ€™oyiwamu amafuta olwo ngâ€™oluggi Katonda alugguddewo. Okugyako ngâ€™efudde oba nâ€™egwa ku kabenje, bwâ€™ogigula ggwe oba kamalabyonna.\nMuhammed Muyomba avuga FUSO ku siteegi yâ€™e Bombo agamba nti FUSO agirina tamanyiiyo mulimu mulala guyingiza ssente.Â Zirimu ebika bisatu okuli Fuso Magulukkumi, Magulu-mukaaga ne Fuso Kigulu.Zaawukana mu bbeeyi, Magulukkumi eri mu bukadde nga 80 empya , magulumukaaga mu bukadde nga 60 ate Kigulu bukadde 50.\nOkwawukana ku takisi, zinoÂ Fuso zzo ziyingiza ssente okusinziira ku bunene bwayo, ttani zâ€™etikka na mirimu ki gyâ€™ogikozesa ku luguudo ki.\nOlunaku Fuso okutandikira ku magulumukaaga bwe luba lulungi etandika okuyingiza mu mitwalo 40, bwâ€™eba ya mugagga wiiki afuna 700,000/-.\nEva mu Kampala okugenda e Sudan emirundi ebiri mu wiiki omugagga afuna 2,000,000/-. Ezo eziweza ttani omusanvu era amagezi gokka okugiwangaaza tolina kugitikka kusukka mu ttani zaayo.\nÂ Â Â Â COASTER:\nMuÂ mmotoka ezisaabaza abantu, Coaster (soma Kosita) ekwata kyakubiri ngâ€™eddirira bbaasi okufuna ekiralu.\nFazir Lubuuka avuga Kosita ku siteegi yâ€™e Busega- Lungujja mu Kampala agamba nti Kosita zirimu ebika bisatu ebikozi byâ€™ensimbi.\nRosa empya ya bukadde 60, etikka abantu 29 ate Isuzu empya ya bukadde 80,Â etikka abantu 35. Comb yo ya bukadde 25, etikka 25 ne Kiswa etikka 20, ya bukadde 35.\nZino zaawukana mu nnyingiza kuba kisinziira ku bantu Kosita gyâ€™ovuga bâ€™etwala. Isuzu yâ€™esinga okutikka abantu abangi naye enywa nnyo amafuta.\nAte abantu balowooza nti Isuzu engeri gyâ€™eri ennene era bagiseera nnyo engeri gyâ€™enywa amafuta amangi.\nRosa enyirira nnyo era si ya buseere nga Isuzu. Yingini yaayo ejjula liita zâ€™amafuta 60. Okugeza Kampala- Jinja enywawo 150,000/- okugenda nâ€™okudda, nâ€™osigazaawo 150,000 ku zâ€™abasaabaze bâ€™otutte.\nSaavisi yaayo ogikola buli wiiki bbiri, era yonna eri mu 170,000/-. Kosita tezifuna nnyo bubenje nga takisi, era nâ€™abazungu kye bava bazeeyunira.\nBaddereeva ba Kosita tebalina nnyo waasiwaasi kuba yo tetikkula mu kkubo okuggyako ezâ€™e Bugerere omuli abasaabaze abagiyimiriza bagende bafuke!\nEsomba omulundi gumu okugenda nâ€™okudda 300,000/- naye owa takisi ne bwâ€™akola luutu munaana tasobola kutuuka ku ssente zâ€™ekola!\nKosita ngâ€™ogikutte bulungi tesala bbeeyi, eri ku nnamba nga UAK esudde ennamba ttaano emabega Rosa gye wagula obukadde 60 ogitunda obukadde 45 ngâ€™ate balwana.\nBuli wiiki nnannyini yo afuna 600,000/-.\nZino zivugibwa okusinga mu mmotoka zâ€™obuyonjo ezitandikirwako abantu aba bulijjo, ennungi oyinza okugigula obukadde 15. Zinywa mpola kuba zisinga kuba za cc1,800.Â\nWabula tezirina ssente ze zikola ziri awo kubanga olunaku omugagga afuna 20,000/-Â ate nâ€™ebiseera ebisingaÂ abazivuga â€˜babikaâ€™ nti zigaanye okulabika ezâ€™olunnaku!\nBwâ€™oba ggwe ogyevugira oyinza okufunamu 70,000/- olunaku nayeoba ofunye nnyo!\nBwâ€™oba olina kyâ€™omanyi ku mmotoka enkozi za ssente mpeereza obubaka ku 0782607870.\nMawokota erumbye Buvuma n'obuswandi\nTwegatte tulwanyise effujjo\nKkooti ne poliisi bye bivuddeko abantu okutwalira amateeka mu ngalo\nIsabirye bba wa Jjingo akoze likodi y'okuwasa nga bw'agoba: Aleesi nnamba 7\nEyasuuza Rebecca Jjingo eddya bamupasudde ku Isabirye\nJjingo ne Isabirye beekoze obusolo mu bantu ku Africana


Bukedde Online - Webb yadibaze omupiira gwa Sunderland ne Arsenal\nWebb yadibaze omupiira gwa Sunderland ne Arsenal\nOgwa Proline ne Express gwawudde Ssimbwa...\nHOWARD Webb, ddiifiri eyalamula fayinolo ya World Cup e South Afrika era nga yalondebwa dda okulamula ‘Euro 2012’, ye yalamudde Sunderland ng’ekuba Arsenal ggoolo 2-0.\nWebb tayimirizayimiriza muzannyo era awewa ebisobyo bingi. Mu ddakiika ey’e 10, Song owa Arsenal yakutte mu ntabwe Webb n’atamulaba kuwa Sunderland peneti. Ate mu ya 31, O’Shea owa Sunderland, yakubye Van Persie mu ntabwe ekyabadde kirabika ennyo kyokka n’awewa!\nZzo kaadi ze yagugabiddemu zaagwanidde wadde nga O’Shea ne Michael Turner bandifunye nabo kuba baakubye nnyo Van Persie endobo. Djouruo owa Arsenal naye yawonye kaadi, olw’okutwalira Sessegnonamagulu abiri.\nWabula Webb yakoze bulungi mu ddakiika eya 57, obutawa Sunderland peneti ng’omupiira gwekoonye ku mukono gwa Vermaelen ng’ali ku lukoloboze lwa ‘bbookisi’.\nMu ddakiika ey’e 67, Oshea ng’ali mu kulunda Van Persie obute, yazzeemu okumukwata mu ntabwe n’amulemesa okutambula. Webb era yammye Arsenal peneti! Ggoolo za Richardson ne Chamberlain gye yeeteebye, zaabadde nnungi.\nPeneti ddiifiri Artkinson gye yawadde Chelsea mu ddakiika eya 21 yabadde ntuufu.


Bukedde Online - Nawangwe atabaganye ne gwe yayimiriza ku mulimu e Makerere\nKasirye Ggwanga asekeredde aba People Power...\nOBUTAKAANYA obubaddewo wakati w’akulira ekibiina ekigatta abasomesa b’e Makerere ekya (MUASA ), Dr Deus Kamunyu ne mukama we omumyuka w’akulira ettendekero lino , Polof. Barnabas Nawangwe buweddewo oluvannyuma lw’okukaanya kwe batuuseeko ne batabaganyizibwa kkooti.\nYunivasite e Makerere yafulumizza ekiwandiiko ng’eraga nti enjuyi zombi zituuse ku kukaanya ku nsonga z’omusango Kamunyu gwe yawawabira Nawangwe.\n‘’Olw’ensonga z’enteseganya ezigenda maaso e Makerere ,abakulira yunivasite bakaanyizza ne Dr. Deus Kamunyu Muhwezi mu maaso ga kkooti okuleka omusango (Kamunyu) gwe yawawabira Nawangwe. ” ekiwandiiko ekyafulumiziddwa Dr Muhammad Kiggundu,akulira eby’ebyamawulire bwe kyategezezza.\n“Olw’okukaanya kuno eby’okuyimiriza Kamunyu ku mulimu bisaziddwaamu.Era ensonga zigenda kukolebwa akakiiko ka yunivasite ak’empisa n’akagaba emirimu’’ ekiwandiiko bwe kyategeezezza.Kamunyu bwe yatuukiriddwa yagambye nti yabadde awulira okutowolokoka olw’okusazibwamu kw’eby’okuyimirizibwa kwe ku mulimu.\nYagambye nti yalabiseeko mu maaso g’akakiiko k’empisa e Makerere kyokka n’abasaba kamuwe obudde yewozeeko. ‘’Ngenda kuddayo nsomese era n’emirimu gya MUASA ngenda kusigala ngikola’’ bwe yagambye.\nKamunyu yali awawabidde yunivasite y’e Makerere ne Polof. Nawangwe ng’awakanya eby’okumuyimiriza ku mulimu n’okussibwawo eby’okuwozesebwa ku yunivasite.\nNawangwe yayimiriza Kamunyu nga January 18,2019 ng’amulumiriza okuba n’empisa ensiwuufu. Yayimirizibwa n’abakozi ba yunivasite abalala okuli; Bennet Magara ne Joseph Kalema ow’ekibiina ekigatta abakulira yunivasite ekya ‘’Makerere Administrative Staff Association.’’ .Okuyimirizibwa kw’abakulu bano kyanyiiza abakozi ba yunivasite na bagenda mu kwekalakaasa okumala omwezi mulamba.\nPolof. Barnabus Nawangwe,


Bukedde Online - Amasomero 32 gagenze Kenya kwetaba mu mpaka z'amawanga g'Obuvanjuba bwa Afrika\nFUFA erabudde ku ky'abawagizi okweyiwa mu kisaawe\nAyise ssita w'e Bungereza azibe eddibu lya...\nMinisita w’eggwanga ow’emizannyo, Charles Bakkabulindi asiibudde bamusaayimuto ba Uganda abasobye mu 150 okuva mu masomero 32 abagenze e Kenya okuvuganya mu mpaka z’amasomero g’obuvanjuba bwa Africa ezimanyiddwa nga East Africa Secondary Schools Sports Association.\nMinisita w'emizannyo Charles Bakkabulindi ng'akwasizza bakapiteeni ba ttiimu za Uganda ez'abayizi abagenda mu mizannyo gya East Africa Aug 24 2016. (Ekif:Silvano Kibuuka)\nEmpaka zino za mulundi gwa 15 nga zigenda kubumbujjira mu kibuga Eldoret ekya Kenya era ziggyibwako akawuuwo enkya ku Lwokutaano nga bavuganya mu mizannyo egitali gimu okumala wiiki bbiri.\nBwe yabadde akawasa ba kapiteeni Maureen Banura (ow’abawala) ne Samuel Oweka (o’wabalenzi) bendera, Minisita yabakuutidde okwerabira ebyabadde mu Brazil Uganda bw’etaawanguddeyo mudaali wabula bakolerere okwesasuza eri Bannakenya b’agamba nti baatutte omudaali gwa Stephen Kiprotich.\nBagenze kuvuganya mu mupiira gw’abalenzi, okubaka, basketball, volleyball, okuwuga, rugby, ttena y’oku mmeeza , okudduka n’emizannyo gy’omu kisaawe omuli; okubuuka, okukasuka ennyago n’emirala.\nEkibinja kya Uganda kikulembeddwa Haji Ali Mugagga, akulira essomero lya Kibuli Muslim SSS.\n“Tusuubira okuvuganya okw’amaanyi mu mizannyo gino. Uganda tulonze ttiimu ez'amaanyi nga bazze bavuganya mu mizannyo gy’amasomero era tututte ezo zokka ezaawangula,” Justus Mugisha, pulezidenti w’ekibiina kya East Africa Secondary Schools Sports Association bwe yategeezezza.\nBuli ssomero lyefunira entambula erituusa mu mpaka e Kenya ttiimu gye zigenda okwegattira okuvuganya.\nUganda yategeka empaka zino mu 2014 ate ng'omwaka oguwedde zaabadde Bujumbira mu Burundi.\nAb'ensambaggere bawangudde zaabu e South Sudan\nUganda ekakasizza okwetaba mu mpaka z'emizannyo gya Common Wealth\nMusagala enkya ali mu nsiike\nAbaddusi mukoppe She Cranes - Aligawesa\nBalwanira obukadde 79


Bukedde Online - RDC alabudde ku bafere abeelimbise mu kuwandiika aba LDU\nAbabaka bazzeemu okusaba Gav't obukuumi\nHaji Munuulo agamba nti abafere bano baawuliddwako mu byalo eby’enjawulo mu ggombolola okuli ey’e Ntunda, Mpatta n’e mu divizoni y’e Goma mu munisipaali y’e Mukono.\nRDC Haji Munuulo ng'ayogera eri abakulembeze b'abayizi mu masomero ga Seeta High 3 ag'e Mukono. (Ekif. Henry Nsubuga)\nOluvannyuma lwa Pulezidenti Yoweri Kaguta Museveni okutegeeza eggwanga nga gavumenti bw’egenda okuddamu okuwandiika aba LDU batendekebwe baweebwe emmundu okuyambako okukuuma obutebenkevu bw’ebitundu n’okumalawo ebikolwa eby’ettemu ebizze bikolebwa ku bantu naddala abakozesa emmundu, poliisi ne woofiisi ya RDC e Mukono Haji Nasser Munuulo bali mu kulinnya kagere abafere abagambibwa nti bali mu kutalaaga ebyalo eby’enjawulo nga bagenda basolooza ensimbi ku bantu nga babawundiisa nti babawandiika kugenda kukola ng’aba LDU.\nRDC yalabudde abantu obutageza kubaako muntu yenna gwe bawuliriza ng’abategeeza nga bw’awandiika aba LDU olw’ensonga nti enteekateeka eno tennaba kutandika ng’abakulu abakwatibwako byakyakola nteekateeka okulaba butya bw’enatambuzibwamu.\n“Nsaba bassentebe b’ebyalo, ab’amagombolola ne bakkansala okuyambako okulabula abantu obutagwa mu butego bw’abafere bano ate bwe mubalaba eyo mutegeeze ab’eby’okwerinda basobole okukwatibwa,” Munuuno bwe yasabye.\nOkwogera bino, RDC yabadde ku ssomero lya Seeta High School Main Campus ku Lwokutaano ng’ayogera eri abakulembeze b’abayizi okuva ku masomero ga Seeta High gonna okuli Main Campus, Green Campus ne Mbalala Campus ababadde mu musomo okumala wiiki nnamba nga balungamizibwa ku ngeri y’okukulemberamu bannaabwe ate n’okusobola okugatta obukulembeze n’okusoma.\nMunuulo yasabye abayizi okwewala okwegulumiza n’okwetwalira waggulu ssaako okweteekamu amalala n’okutuuka okukulembera abayizi okwenyigira mu butabanguko ku masomero gaabwe n’agamba nti omukulembeze omulungi abeera mukkakkamu, ng’awuliriza era ng’assa ekitiibwa mw’abo b’akulembera n’abamuli waggulu gamba ng’abasomesa baabwe.\nPaul Alibundi omukulu w’essomero lya Seeta High Main Campus yagambye nti mu wiiki ennamba gye bamaze n’abayizi nga bannaabwe tebannaba kuddayo ku ssomero, bababuuliridde ku bintu bingi ne babafunira n’abantu ab’enjawulo abebuuzibwako era abakola ng’eby’okulabirako mu bifo by’obukulembeze.\n“Abayizi bano tetubateekateeka kubeera bakulembeze balungi eri bayizi bannaabwe kyokka wabula era tubateekateeka n’okubeera abakulembeze abalungi bwe baliba bamaze okusoma. Okuva lwe twatandika enteekateeka eno tulabye abayizi baffe nga bwe bava wano bagenda mu yunivasite gye balaze ne basaba obukulembeze era bannaabwe ne babuwa ate bwe batyo ne mu bukulembeze ku byalo, amagombolola n’ebifo ebirala ebyawaggulu,” Alibundi bwe yagambye.\nAte omuyima w’abakuembeze b’abayizi, Godfrey Bwanika, yategeezezza nti enteekateeka eno yatandika emyaka 5 egiyise ng’egenda yeetoolola mu masomero ga Seeta High asatu buli mwaka.\nBwanika yagambye nti enteekateeka eno eyambye okufuula abakulembeze b’abayizi ab’akulembeze abalungi era ab’omugaso.


Basibye omwana ku miguwa ne bamwokya e Mukono,\nOMUKAZI ow’ettima wuuno agamibwa okwekobaana ne muliraanwa we ne basiba omwana wa muganda we gwe yamuwa okumuyamba ku mirimu gy’awaka emikono ne bamwokya omuliro n’okumukuba emiggo nga bamulaga kubba ssente za muliraanwa we 4,000/-.\nHasiyah Nakalema ne Rose Nakafeero ab’e Kyabakadde mu Ggombolola y’e Kyampisi mu Disitulikiti y’e Mukono kigambibwa nti baayokezza omwana Shakirah Nabazaala, 12 emikono. Bano baakwatiddwa ne baggulwako omusango gw’okutulugunya omwana ku fayiro nnamba SD: 07/19/01/2015 ku Poliisi y’e Kyampisi.\nOkubakwata kyaddiridde abatuuze okugitemyako oluvannyuma lw’okulaba omwana ono ng’azimbye emikono.\nNakalema yakkirizza okusiba omwana emiguwa n’okumukuba n’okumwokya emikono ng’agamba nti yabadde amubonereza aleme kuddamu kwemakula.\nYalaajanidde Poliisi emusonyiwe nti kuba yabadde tamanyi nti ky’akola kya butemu.\nNakafeero eyabbiddwaako ssente yategeezezza nti, “baze yandekedde 4,200/- ne nzireka ku buliri nga wano omu ku baana bange we yaziggye n’azitwalira Nabazaala kyokka bwe baamubuuzizza ne yeegaana nze ne mbyesonyiwa.\nWabula oluvannyuma bantegeezezza nga ssente bwe bazirabye olwo maama wa Shakira n’atandika okumukuba era oluvannyuma yansabye omuguwa wabula nga simanyi nti agenda kusiba mwana ono kumwokya.”\nAduumira Poliisi y’e Kyampisi, Albert Asiimwe yategeezezza nti abakwate bano bagguddwaako emisango gy’okutulugunya omwana.


Bukedde Online - Omuwaabi wa Gavumenti awadde ebiragiro mu musango gwa Kanyamunyu\nBamugasseeko muggya we n'atta omwana\nBaabano abalondeddwa ku kakiiko k'ebyokulonda\nNze amasasi bwe gaamala okuvuga, ebyaddirira nnali mbirabira wala era awo nga basitula omuntu okumuteeka mu mmotoka\nCynthia ne Kanyamunyu\nOMUWAABI wa Gavumenti omukulu awadde poliisi ebiragiro ku musango gwa Matthew Kanyamunyu oluvannyuma lw’okuyita mu fayiro ye n’abalaga ebituli bisatu bye balina okuziba.\nMu bye yabalagidde okukola kuliko: okutwala mmotoka zombi, ey’omugenzi Kenneth Akena Watmon n’eya Kanyamunyu okwekebejjebwa abakugu okukakasa nti zaatomereganako n’okuzitwala mu byuma eby’ekikugu e Wandegeya okukebera oba mulimu obuganga bw’amasasi agaakubwa.\nAmangu ddala ng’omuwaabi wa Gavumenti Michael Chibita amaze okuzza fayiro ku poliisi, mmotoka ya Akena yatikkiddwa ku ‘kasiringi’ ku Lwokutaano ku ssaawa 8:00 n’eggyibwa ku poliisi ya Jinja Road n’egitwala ku laabu ya Gavumenti e Wandegeya okugyekebejja ssaako n’eya Kanyamunyu gye baggye e Wandegeya ku poliisi w’ebadde ekuumirwa nayo n’etwalibwa okwekebejjebwa bateekeko lipoota z’abakugu.\nEkifo Akena(mu katono ku ddyo) weyakubirwa amasasi\nOmuwaabi wa Gavumenti (DPP) era yalagidde poliisi okuzzaayo Kanyamunyu ne banne bonna bwe bali ku fayiro mu ddwaaliro ekkulu e Mulago baddemu okwekebejjebwa emitwe era lipoota zissibwe mu fayiro.\nGattako n’okuddayo mu kifo omusango we gwaddizibwa e Lugogo okuzuula ekyaliwo ekituufu n’abantu abaaliwo.\nAkena yasooka kukolobola mmotoka ya Kanyamunyu eyali ne muganzi we Cynthia Munangwari era kigambibwa nti akanyoolagano awo we kaatandikira okukkakkana nga Akena akubiddwa essasi mu lubuto.\nBaamutwala mu ddwaaliro lya Victoria University Health Centre e Kamwokya gye baamuggya okumuzza e Nakasero Hospital nayo ne bamuggyayo okumutwala mu Norvik e Wandegeya we yafiira mu kiro ekikeesa Ssande.\nYafa amaze okutegeeza muganda we John Paul Nyeko nti omusajja eyamuleese mu ddwaaliro (Kanyamunyu) ye yamukubye essasi olw’okukolobola emmotoka ye Prado TX.\nAkena yali avuga Premio era nti yali ava mu ‘paakingi’ y’oku Game n’akolobola emmotoka ya Kanyamunyu.\nALINA ABAJAASI B’AKOLAGANA NABO:\nAbamu ku bajulizi e Lugogo we baakubira Akena essasi baategeezezza Bukedde nti Kanyamunyu abadde atera okujja ku Game e Lugogo era w’asalira n’enviiri mu saaluuni eyitibwa Sparkles.\nMu kifo ekyo okuliraana Game waliwo omujaasi alinawo ofiisi ng’ono mukwano gwa Kanyamunyu era abadde alabwa enfunda nnyingi ng’agenze mu ofiisi y’omujaasi oyo.\nKanyamunyu 38, era alina muganda we Michael akola mu ggye erikuuma Pulezidenti ne mikwano gye abalala abajaasi, poliisi b’erowooza nti bayinza okubeera ab’omugaso mu kuwa amawulire ku Kanyamunyu n’emmundu gy’agambibwa okukozesa mu butemu wabula nga mu bitabo by’abalina emmundu eziriko olukusa, taliimu ate nga ne mu kiseera kino emmundu eyatta Akena tennazuulwa.\nPoliisi yakutte baganda ba Akena okuli Moses ne Joseph bagiyambeko mu kunoonyereza kw’eriko.\nKiteeberezebwa nti Kanyamunyu bwe yamala okukuba Akena essasi, alina gwe yakubira n’amuwa emmundu agikwekwe okubuza obujulizi.\nKasiringi ya poliisi ng’esika mmotoka ya Akena.\nOmu ku baaliwo e Lugogo nga Akena akubwa essasi yategeezezza BukeddeOnline nti: Nze amasasi bwe gaamala okuvuga, ebyaddirira nnali mbirabira wala era awo nga basitula omuntu okumuteeka mu mmotoka, mukwano gwa Kanyamunyu omujaasi alina ofiisi awo e Lugogo, nnamulengera ng’atuuka naye saamanya bye baayogera Kanyamunyu alina baganda be kyokka baamugasseeko baganda be babiri ne baggalirwa ku Jinja Road okuyambako mu kunoonyereza.\nAbamu e Lugogo, Kanyamunyu bamumanyi ng’omusajja ateemanyiiza.\nMu kumusala enviiri nti ajja n’akuuma (masiini) akake akamusala, n’ettaawo (apron) ajja n’erirye, ttawulo, bbulaasi, kw’ossa ebizigo bye bamusiiga ng’amaze okusalibwa.\nBwe bamala okumusala enviiri ng’abizingako ng’abissa mu nsawo ng’adda mu mmotoka ye ng’abulawo.\nEmmotoka ye atera kugyoleza mu Car Wash okuliraana essundiro ly’amafuta erya Oryx e Lugogo era w’abadde agireka n’agenda mu ssaaluuni ya Sparkles ku Game okumusala enviiri.\nMu kujja okumusala enviiri asooka kukuba ssimu kyokka bw’asanga tewali kifo w’atuula kumusala (nga bakyasalirawo abalala) nga yeeyongerayo.\nKanyamunyu ye nnannyini kkampuni ya Quantum Express Logistics’.


Bukedde Online - Bbiici zigguddwa\nOmusuubuzi w'omu Kampala attutte Ivan Ssemwanga...\nSsemaka awadde abaana obutwa ne yeesalako...\nABADIGIZE balidde nga balimi anti bbiici ezaabadde ziggaddwa zimaze ne ziggulwa!\nABADIGIZE mwe mulidde! Bbiici ezaabadde ziggaddwa oluvannyuma lw’abantu okufiirayo ku lwa December 26, zimaze ne ziggulwa.\nKati abadigize baddembe okucakalirayo kyokka bateereddwaako obukwakkulizo; Tewali kuwuga!\nRDC wa Wakiso, Ying. Ian Kyeyune yategeezezza Bukedde ku Lwokuna nti bbiici ezimu ziriko wooteeri nga n’abantu baali baasasula dda okubeera mu bifo bino.\nNoolwekyo tekiba kya bwenkanya okubagobamu bwe batyo ne babireka bikole kyokka ng’abagendayo tebakkirizibwa kugenda mu mazzi.\nKyeyune agamba nti bakkaanyizza ne bannannyini bbiici zino ne bakakasa nti balina obusobozi okubeera n’abadigize ne babatangira okugenda mu mazzi okuwuga kubanga ebifo ebimu biriko enkomera, eziziyiza abantu okugenda mu mazzi.\nYakiggumizza nti amateeka gonna ge bataddewo agaluhhamya bbiici zino ne bwe baba bagatuukirizza, tebalabayo awuga.\nBa RDC Kyeyune ne Rose Kirabira owa Wakiso bwe baasisinkanye, bannannyini bbiici baabawadde amateeka ge balina okugoberera okuli: okukkiriza abantu okukoma ku ssaawa 11:00 olweggulo ate ku ssaawa 3:00 ekiro babeera nga baggaddewo.\nBbiici erina okubeerako obupande obulabula abantu ku kuwuga era mu mazzi bateekwa okuteekawo olukomera abawuga we balina okukoma.\nWalina okubeerawo ekitangaala ekimala, okukendeeza ebyuma n’okuteekawo emizindaalo kwe balabulira abantu abali mu kuwuga.\nAnywedde omwenge takkirizibwa kuyingira mu mazzi kuwuga, abawuga balina okubeera ne jaketi ze bambala okubatangira okubbira.\nBino byonna okubeerawo kyavudde ku badigize abaagenze ku bbiici ez’enjawulo e Ntebe nga December 26 ne bafiirayo.\nPoliisi yannyuludde emirambo 13 mu nnyanja okwabadde n’egyabayizi bana ng’abamu baava ewaabwe nga teboogedde.\nBANNANNYINI BBIICI BOOGEDDE:\nDavid Kanoonya Newankubadde Lido Beach etuukirizza ebisaanyizo ebyasabiddwa, tebaweereddwa mukisa kukkiriza bantu kuwuga. Batulagidde okubeera abeegendereza ennyo obutakkiriza muntu yenna kuyingira mu nnyanja kuwuga wadde okulinnya obulinnya mu mazzi.\nMu bimu ku bye batadde mu nnyanja, mwe muli ebidomola ebiraga olukomera omuntu awuga w’alina okukoma.\nAmyuka Town Clerk wa Ntebe, Dan Fred Lutaaya yagambye nti obuyinza obukkiriza bannannyini bifo bino okuddamu okukola obulungi buli mu ofiisi ya RDC kubanga ye yassaawo ekiragiro okuggala ebifo bino.\nKu Spenar Beach mu ttuntu ly’Olwokuna baabadde tebannaba kuggulawo. Kyokka Jonie Asiimwe owa bbiici eno yategeezezza nti bye babalagidde okukola babadde babirina bulijjo era tebaafunye kwekanga kwonna. “Tuli beetegefu okugenda mu maaso nga tuweereza bakasitoma baffe.”\nKu Lwokuka ku ssaawa 12:00 ez’omu ttuntu, abadigize baabadde batandise okweyiwa ku Lido Beach e Ntebe era twasanzeewo takisi ne Coaster nga zitikkula abantu nga bwe bayingira munda okweriila obulamu.\nAkulira baalubbira, Rev. Samuel Otabua okuva mu Civil Aviation yategeezezza nti balina obukugu obumala mu mulimu guno era basobola bulungi okutaasa omuntu afunye obuzibu mu mazzi.\n‘Erinnya lya hani siryogera’


Ebikolwa 14 | Bayibuli ey'Oku Mukutu Gwaffe Ogwa Intaneeti | New World Translation\nOkweyongerayongera n’okuyigganyizibwa mu Ikoniyo (1-7)\nBatwalibwa okuba bakatonda mu Lusitula (8-18)\nPawulo akubwa amayinja n’abulako katono okufa (19, 20)\nBazzaamu ebibiina amaanyi (21-23)\nBaddayo mu Antiyokiya eky’omu Busuuli (24-28)\n14 Bwe baali mu Ikoniyo, bayingira mu kkuŋŋaaniro ly’Abayudaaya ne boogera bulungi nnyo, Abayudaaya n’Abayonaani bangi ne bafuuka bakkiriza. 2 Naye Abayudaaya abatakkiriza ne bateeka omutima omubi mu b’amawanga ne babaleetera okukyawa ab’oluganda.+ 3 Pawulo ne Balunabba ne bamala ekiseera kiwanvu nga boogera n’obuvumu olw’okuba baafuna obuyinza okuva eri Yakuwa,* eyawa obujulirwa ku bubaka obukwata ku kisa kye eky’ensusso ng’abasobozesa okukola obubonero n’ebyamagero.+ 4 Naye abantu b’omu kibuga ekyo beeyawulamu, abamu ne badda ku ludda lw’Abayudaaya, abalala ku lw’abatume. 5 Ab’amawanga n’Abayudaaya awamu n’abafuzi baabwe bwe beekobaana okubayisa obubi n’okubakuba amayinja,+ 6 baategeezebwa ne baddukira mu bibuga by’e Lukawoniya, Lusitula ne Derube, n’ebitundu ebiriraanyeewo.+ 7 Bwe baatuuka eyo, ne beeyongera okubuulira amawulire amalungi. 8 Mu Lusitula waaliyo omusajja eyazaalibwa ng’ebigere bye birema, era nga tatambulangako. 9 Omusajja oyo yali atudde ng’awuliriza Pawulo by’ayogera. Pawulo bwe yamutunuulira enkaliriza n’alaba ng’alina okukkiriza okumusobozesa okuwonyezebwa,+ 10 n’amugamba mu ddoboozi ery’omwanguka nti: “Situka oyimirire.” Omusajja n’abuuka n’atandika okutambula.+ 11 Ekibiina ky’abantu bwe kyalaba Pawulo kye yali akoze, ne kyogerera waggulu mu lulimi Olulukawoniya nti: “Bakatonda bafuuse ng’abantu era basse gye tuli!”+ 12 Balunabba ne bamuyita Zewu, ate Pawulo ne bamuyita Kerume kubanga ye yali asinga okwogera. 13 Yeekaalu ya Zewu yali awayingirirwa mu kibuga, era kabona we yaleeta ente ennume n’emige gy’ebimuli ku miryango gy’ekibuga, ng’ayagala okuwaayo ssaddaaka ng’ali wamu n’ekibiina ky’abantu. 14 Naye abatume Balunabba ne Pawulo bwe baakiwulira, ne bayuza ebyambalo byabwe ne badduka ne bagenda mu kibiina ky’abantu nga boogerera waggulu nti: 15 “Lwaki mukola ebintu bino? Naffe tuli bantu buntu nga mmwe,+ era tubabuulira amawulire amalungi musobole okuleka ebintu bino ebitaliimu, mudde eri Katonda omulamu eyakola eggulu n’ensi n’ennyanja n’ebintu byonna ebibirimu.+ 16 Mu biseera ebyayita yaleka amawanga gonna okutambulira mu makubo gaago,+ 17 wadde nga yeewaako obujulirwa+ ng’akola ebintu ebirungi, gamba, ng’abawa enkuba okuva mu ggulu, ng’abaza emmere mu biseera byayo,+ ng’abawa emmere mu bungi, era ng’ajjuza emitima gyammwe essanyu.”+ 18 Wadde baayogera ebintu ebyo, kaabula kata balemererwe okuziyiza abantu abo okuwaayo ssaddaaka gye bali. 19 Naye Abayudaaya ne bajja nga bava mu Antiyokiya ne mu Ikoniyo ne basendasenda ekibiina ky’abantu,+ ne bakuba Pawulo amayinja ne bamuwalula ne bamutwala ebweru w’ekibuga nga balowooza nti afudde.+ 20 Naye abayigirizwa bwe baamwetooloola, n’asituka n’ayingira mu kibuga. Ku lunaku olwaddako n’agenda ne Balunabba e Derube.+ 21 Bwe baamala okubuulira amawulire amalungi mu kibuga ekyo n’okufuula abantu abatonotono abayigirizwa, ne baddayo mu Lusitula, mu Ikoniyo, ne mu Antiyokiya, 22 ne bagumya abayigirizwa+ era ne babakubiriza okunywerera mu kukkiriza nga babagamba nti: “Tuteekwa okuyita mu kubonaabona kungi+ okuyingira mu Bwakabaka bwa Katonda.” 23 Ate era mu buli kibiina baalonderamu abakadde,+ ne basaba, ne basiiba,+ era ne babakwasa Yakuwa* gwe bakkiriza. 24 Oluvannyuma baayita mu Pisidiya ne batuuka e Panfuliya,+ 25 era bwe baamala okubuulira ekigambo mu Peruga, ne bagenda mu Ataliya. 26 Bwe baava eyo ne basaabala ne bagenda mu Antiyokiya, ab’oluganda gye baali baabakwasiza Katonda okubalaga ekisa kye eky’ensusso okusobola okukola omulimu gwe baali baakamaliriza okukola mu bujjuvu.+ 27 Bwe baatuukayo, ne bakuŋŋaanya ekibiina kyonna, ne bababuulira ebintu bingi Katonda bye yali akoze okuyitira mu bo, era nga bwe yali agguliddewo ab’amawanga oluggi olutuusa ku kukkiriza.+ 28 Ne bamala ebbanga ddene nga bali n’abayigirizwa.


Zabbuli 129 LCB - Oluyimba nga balinnya amadaala. - Bible Gateway\n129 (A)Isirayiri ayogere nti,\n“Bambonyaabonyezza nnyo okuva mu buvubuka bwange.”\n2 (B)Ddala bambonyaabonyezza nnyo okuva mu buvubuka bwange;\n3 Newaakubadde ng’omugongo gwange gujjudde enkovu olw’embooko ze bankubye\nera ne gulabika nga kwe bayisizza ekyuma ekirima,\n4 (C)kyokka Mukama mutuukirivu;\namenyeemenye enjegere z’abakola ebibi.\n5 (D)Abo bonna abakyawa Sayuuni bagobebwe\nera bazzibweyo emabega nga baswadde.\n6 (E)Babeere ng’omuddo ogumera waggulu ku nnyumba[a],\noguwotoka nga tegunnakula.\n7 Omukunguzi tagufaako, n’oyo asiba ebinywa agunyooma.\n8 (F)Wadde abayitawo baleme kwogera nti,\n“Omukisa gwa Mukama gube ku mmwe.\nTubasabidde omukisa mu linnya lya Mukama.”\n129:6 Obusolya bw’ennyumba z’omu Isirayiri zaalina ettaka waggulu ku zo eryali litabuddwamu evvu n’omusenyu. Enkuba bwe yatonnyanga, mwamerangamu omuddo, kyokka omuddo ogwo gwakalanga mangu ddala olw’omusana okugwakako kubanga emirandira gyagwo tegyagendanga wala wansi mu kasolya\n129:1 : a Zab 88:15; Kos 2:15 b Zab 124:1\n129:2 : Mat 16:18\n129:4 : Zab 119:137\n129:5 : a Mi 4:11 b Zab 71:13\n129:6 : Zab 37:2\n129:8 : Lus 2:4; Zab 118:26


OLUTALO lubaluseewo wakati wa mikwano gy'omuyimbi Evelyn Lagu. Kirabika baamulabyeko omulyo Pulezidenti Museveni bwe yawaddeeyo omusimbi okumujjanjaba.\nKu Lwomukaaga, Balaam Barugahara eyakazibwako erya Ssaabavvulu yafunye ssimu okuva ewa Lt. Gen. Proscovia Nalweyiso emulagira nti Pulezidenti yabadde asazeewo Evelyn Lagu atwalibwe mu ddwaaliro lya Nakasero ayongere okufuna obujjanjabi obusinga ku obwo bw'abaddeko mu kalwaliro akatono e Zzana ku lw'e Ntebe.\nBagamba nti be baalaajanira Pulezidenti okuyamba Lagu. Nassolo alaalise okwabya Balaam gwe yayogeddeko ng'eyeeyita atuusa abantu ewa Pulezidenti nti n'ogwo omulimu yagwewadde naye ng'ate ye (Nassolo) ne Maama Uganda ng'amannya ge amatuufu ye Josephine Faith Nannyonga be bandigukoze.\nRitah ne Sophie balumiriza Nassolo ne Nannyonga okwagala okufunira mu bulwadde bwa Lagu nga bagamba nti bwe baba nga nabo baali basaba Pulezidenti kuyingirawo kuyamba mulwadde, ate lwaki badda mu by'okwabya bannaabwe abaamutuusizza mu ddwaaliro mu kifo ky'okusanyuka nti nabo kye baali baagala kyekyo kyennyini ekyakoleddwa.\nNannyonga agamba nti ekimuluma be bandibadde bafuna obubonero kubanga be baasooka n'okuleeta kkamera eyalabisa Lagu ewa Pulezidenti bwe baali ne Afande Mbabazi eyatuusa ensonga zaabwe ew'omukulembeze w'eggwanga wabula Balaam yabayisizzaawo n'abyesooka.\nNassolo agamba nti teyeewuunya Balaam kubanga n'ebya Jackie Chandiru, yamala ebbanga ng'amujjanjaba mu ddwaaliro e Nagulu kyokka Balaam bwe yatuuka okumukwatako yasooka kuyita baamawulire kwemulisa.\nWabula Balaam yabaddizza omuliro bwe yategeezezza nti enkola ya Pulezidenti, omuntu omu ayinza okusaasaanya amawulire wabula Pulezidenti bw'atuuka okukola, asobola obutafaayo ku ani yasooka okulaba omulwadde n'akozesa oyo yennyini gw'alowooza nti ajja kutuukiriza ebigendererwa bye obulungi.\nEvelyn Lagu alumizibwa ekibumba, ensigo, amawuggwe n'ebintu ebirala eby'omunda ebiyamba omuntu okubeera omulamu wabula Ritah ne Sophie abakkiriziddwa okumulabako baategeezezza nti ali bulungiko wadde ng'abasawo tebakkiriza kumulaga bantu olwa coronavirus.\nMukunge abantu okusimba emiti\nAba NEMA muve mu tulo


Bukedde Online - Museveni yeeyamye okutuukiriza Abasoga bye basabye\nGabula Ssekukkulu akutte abavubuka omubabiro\nOLUVANNYUMA lwa Pulezidenti Museveni okukomekkereza okunoonya akalulu k'Obwapulezidenti mu Busoga, abakulembeze b'omu kitundu kino nga bakulembeddwa Sipiika Rebecca Kadaga, balambise ebintu bye baagala akoleko bamuyiire obululu. Ekitundu kya Busoga kirimu disitulikiti 11 okuli; Jinja, Kamuli, Buyende, Luuka, Namayingo, Bugiri, Kaliro, Mayuge, Namutumba, Bugweri ne Busiki.\nPulezidenti Museveni (ku kkono), Sipiika Kadaga, Capt. Mike Mukula ne Minisita Mbayo mu kunoonya akalulu ka Museveni mu bitundu by'e Busoga.\nEbijuujulu by'e Busoga nga byaniriza Museveni.\nSipiika Kadaga ye mubaka omukyala owa disitulikiti y'e Kamuli era yeebazizza Pulezidenti Museveni olw'enkulaakulana gy'aleese mu bitundu byayo kyokka n'alambika ensonga ezisoba mu 10 ze beetaaga okubakolerako.\nEBIKAJJO Busoga emanyiddwa nnyo mu kulima ebikajjo bye bakolamu sukaali era bikwatiridde ebyenfuna by'abantu mu kitundu kino. Wabula ku mulundi guno, abalimi b'ebikajjo ge bakaaba ge bakomba olw'okubulwa abigula ate ng'ababa bafunye abaguzi, babadondola. Abatuuze baayo bagamba nti kino kibaleka mu mabanja ge beewola mu banka nga tebalina nsimbi ze bazzaayo. Sipiika yasabye Pulezidenti okudduukirira abalimi bano ne ssente basobole okwebbulula ate era n'asaba Gavumenti okubaako n'omukono mu makolero ga sukaali abalimi b'ebikajjo baleme kunyigirizibwa nnyo nga babadondola.\nYUNIVASITE: Emyaka giweze 3 bukya yunivasite y'e Busoga eggalwawo. Abaayo basabye Pulezidenti, yunivasite eno eggulwewo kuba yali eyambye kinene mu kuwa emirimu abantu mu kitundu kino n'okubangula abayizi.\nENNYANJA Sipiika yaloopedde Pulezidenti nga abamagye abaateekebwa ku nnyanja Kyoga, bwe bayitirizza okutulugunya abavubi nga basaba abeeko kyakolawo okukomya omuze guno .\nENGUUDO Sipiika yajjukizza Pulezidenti nti azze abasuubiza okubakolera enguudo ezimu kyokka ne zitakolebwa. Yanokoddeyo olwa Jinja - Budondo - Mbulamiti Road n'enguudo endala eziyingira mu byalo.\nBaasabye okubateerayo ekibangirizi ky'abannamakolero e Jinja kiyambeko mu kulwanyisa ebbula ly'emirimu naddala mu bavubuka n'okusitula ennyingiza y'abantu .\nSsente z'emyooga baasabye okusoosoowazibwa olw'obwavu obufumbekedde e Busoga ng'abavubuka bangi beetaaga emirimu gye batandikawo.\nSipiika yannyonnyodde Pulezidenti ng'abavubuka abavuga boda boda mu bitundu by'e Busoga bwe bayitirizza okunyunyuntibwa ababaguza piki zino ku looni. Yasabye Pulezidenti awe buli SACCO omwegattira aba boda boda obukadde 100.\nOkubakolera amalwaliro, okwongera okulongoosa ebyenjigiriza. Bino byebimu bye beetaaga Pulezidenti okubakolera okulaba nga Busoga yeeyongera okukulaakulana. BAMINISITA ABAVA E BUSOGA: Mu ngeri y'emu, minista avunaanyizibwa ku nsonga za Pulezidenti ate era nga ye mubaka omukyala owa disitulikiti y'e Luuka, Esther Mbayo yategeezezza Pulezidenti ng'enjawukana mu bakulembeze ba NRM e Busoga bwe zeeyongedde n'amusaba okwongera okubatabaganya wabeewo obumu. Minista omubeezi ow'Ebyettaka ate era nga ye mubaka owa Bukono County, Persis Namuganza yasiimye Pulezidenti olw'obutebe-nkevu mu ggwanga n'amusiima olw'okuwangula omuyeekera Lakwena eyali amazeeko ab'e Busoga emirembe. Omumyuka wa ssentebe wa NRM mu buvanjuba, Capt. Mike Mukula yategeezezza nga kampeyini za Pulezidenti mu buvanjuba bwe zitambudde obulungi n'amukakasa nti abantu mu kitundu kino baakumuyiira obululu ebitundu ebitakka wansi wa 80 addemu alye entebe y'Obwapulezidenti.\nMaama ow'emyaka 30 azzeeyo okusoma: Atandikidde mu P.2


Bukedde Online - Katikkiro ayagala Gav't efulumye lipooti ku ttemu eryakolebwa ku mubugirizi wa Kabaka\nKatikkiro ayagala Gav't efulumye lipooti ku ttemu eryakolebwa ku mubugirizi wa Kabaka\nOmutaka Ndugwa akambuwadde ku bayigga omuziro Effumbe\nMwenyigire mu nkulaakulana y'obutaka by'eb...\nMMENGO esabye gavumenti eyongere amaanyi mu kunoonyereza ku bakola ettemu ku bantu ensangi zino ekintu ekikuumidde eggwanga mu kutya era nga kyolekedde okuzingamya enkulakulana.\nMinisita w'Amawulire e Mmengo, Noah Kiyimba ng'abuuza ku Musika wa Maliba Mugerwa (mu katono) nga ye Joseph Lukwago. Olumbe lw'omugenzi lwabaddewo nga February 10,2108 ku kyalo Lunene mu ggombolola y'e Mpenja- Gomba. Ku kkono bebakulembeze e Gomba.\nMMENGO esabye gavumenti eyongere amaanyi mu kunoonyereza ku bakola ettemu ku bantu ensangi zino ekintu ekikuumidde eggwanga mu kutya era nga kyolekedde okuzing'amya enkulaakulana.\nBino byabadde mu bubaka Katikkiro Charles Peter Mayiga bwe yatisse minisita w’ebyamawulire era omwogezi w’Obwakabaka, Noah Kiyimba mu kwabya olumbe lw’omugenzi Godfrey ‘Hassan’ Mugerwa Maliba ku kyalo Lunene mu Muluka gw’e Nkoma e Mpenja- Gomba ku Lwomukaaga February 10, 2018 n'agamba nti Bannayuganda batambulira mu kutya nga tebamanyi bye bakola.\n“Tusaba gavumenti ensonga y’okutta abantu mu ngeri y’ekyeyonoonere ekitwale ng’ekikulu, ekole okunoonyereza okw’ekikugu kituyambe okuzuula abali emabega w’ekittabantu. Okugeza e Lwengo abantu baabalaalikanga misana ttuku ate ne bajja ne mu bitundu ebirala bwe batyo. Kati omwaka guweze bukya munnaffe ono Maliba attibwa naye poliisi tevangayo na kyonna kye yazuula ku kufa kwe era tukyagitunuulidde nkaliriza eveeyo n’ebitutuusa ku ani yamutta,” Kiyimba bwe yatuusizza obubaka bwa Katikkiro.\nMu lumbe luno, Kiyimba mwe yategeerezza abakungubazi nga Kabaka bwe yasiimye okuweerera abaana ba Maliba okuli; Joseph Lukwago (eyamusikidde) ne Sharuwa Namuli okutuusa lwe balifuna ddiguli era abantu ne bakubirizibwa okunyiikira okusomesa abaana nga beeyambisa bbasale Obwakabaka ze bwateekawo.\nMaliba eyali omutandisi w’ekibiina ky’abavuzi ba pikipiki eziwerekera Kabaka ekiyitibwa Kabaka Mwenyango yasangibwa ng’attiddwa nga February 4, 2017 ng’omubiri gwe gugudde okuliraana essundiro ly'amafuta erya Kobil ku luguudo lwa Bombo nga tonnatuuka ku bitaala by’e Wandegeya.\nKu lw’ekibiina kya Kabaka Mwenyango, ssentebe omuggya, Ismail Mboggoli yeebazizza Obwakabaka olw’okubakwatizaako mu mbeera ey’okusomoozebwa gye babaddemu n’okubakwatizaako nga bategeka omukolo guno.\nOmukolo gwetabiddwaako omwami w’eggombolola y’e Mpenja saako n’omukiise w’e Gomba mu Lukiiko lwa Buganda nga bonna basabye abasigadde nga balabirira abaana okuli Ssenga Sandra Namuddu okubakuliza mu mpisa ennungi.\nGodfrey ‘Hassan’ Mugerwa Maliba\nEnteekateeka za Kabaka okulambula Kyaggwe zizze ku Ssande\nYiino pulogulaamu y'ebijaguzo by'Amatikkira ga Kabaka\nBannabuddu basuze mu bbinu nga balindirira Kabaka


Bukedde Online - Engeri akafubo ka Kayihura ne Kadaga gye kaasazeewo ebyaddiridde\nAbavubuka bakubiriziddwa okukola bave mu...\nPoliisi ng’etwala omubaka Odonga Otto owa Aruu.\nPALAMENTI nga tennatuula, Gen. Kale Kayihura yasoose mu ofiisi ya Sipiika Rebecca Kadaga, era ababaka abawagira ekiteeso ky’okuggyawo ekkomo ku myaka gya Pulezidenti ne bawulirwa nga bagamba nti “Otyo…. kati omuzannyo guweddewo”. Wadde ng’olukiiko lwa Kadaga ne Kayihura terwakkiriziddwaamu bannamawulire, kyokka ensonda zaategeezezza nti abakulu bombi bakkaanyizza okuteekawo obukuumi obumala munda mu Palamenti n’ebweru waayo.\nAbabaka abawakanya ekiteeso obwedda bagamba nti okujja kwa Kayihura tekubayigula ttama, kuba obuyinza bwe bukoma bweru; wabula baafunyeemu okutya nga balaba abasajja abali mu masuuti be batalabangako nga balawuna wano na wali. Obumotoka bwa poliisi obufaanana bwe batera okutambulizaamu embwa enkambwe, bwaleeteddwa ku Palamenti.\nKano kaabadde kabonero akalaga nti anaaguguba mw’ajja okutambuzibwa bamwongereyo nga bwe kizze kikolebwa ku bannabyabufuzi abamu okuli Loodi Meeya, Erias Lukwago ne Ssenkaggale wa DP Norbert Mao be baakatambulizaamu. Abaserikale ba poliisi baalabise nga bakola nnyo okukira bulijjo ku ngeri gye baabadde baazaamu abantu obwedda abayingira mu Palamenti.\nOkwesika ebitogi wakati w’abaserikale n’ababaka ba Palamenti kwatandikidde mu kibangirizi ekisimbwamu emmotoka wansi w’ekizimbe. Obuzibu bwavudde ku baserikale okugezaako okulemesa ababaka okwabadde Joseph Ssewungu (Kalungu West), Francis Zaake (Mityana Munisipaali) Mubarak Munyagwa (Kawempe South) n’abalala okuggyayo enkoofiira emmyuufu mu mmotoka zaabwe.\nAbaserikale baasoose kugaana bannamawulire okukwata ebyabadde bigenda mu maaso. Bannamawulire abamu baakoseddwa nga beesindika n’abaserikale obwedda abalagira abaamawulire okudda waggulu gye baavudde.\nKatikkiro wa Uganda ng’ali n’omumyuka wa Ssaabawolereza wa Gavumenti, Mwesigwa Rukutana beesozze akafubo ne Sipiika Kadaga ne babeerako ensonga ze baayogeddeko ezeekuusa ku lutuula lwa Palamenti olwabadde luyiise ku Lwokubiri.\nRugunda yategeezezza bannamawulire ng’avudde mu lukiiko nti baabadde bateesezza ku nsonga nnyingi ze yagaanyi okulambulula, kyokka nga zonna zeekuusa ku nzirukanya y’emirimu ku Palamenti.\nYe Rukutana yakakasizza nti ensonga y’ababaka abawakanya ekiteeso ky’okuggya ekkomo ku myaka gya Pulezidenti y’emu ku byayogeddwaako. Kigambibwa nti akafubo kano kaawedde bakkiriziganyizza nti k’abe lubaale k’abe Katonda olukiiko lw’eggulo lwabadde lulina okukomekkerezebwa ng’ekiteeso kya Raphael Magyezi kyanjuddwa.\nKyakkaanyiziddwaako nti ababaka abanaaguguba baabadde balina okufulumizibwa n’eryanyi. Muwanga Kivumbi (Butambala) yategeezezza bannamawulire nga bagenda okuyingira nti baabadde bagudde mu lukwe lwa Sipiika okulagira ababaka abawagira ekiteeso ky’okuggya ekkomo ku myaka bafulumizibwe ku kifuba.\nKyokka yaweze nti baabadde beetegefu okufiira mu Palamenti kyokka nga tebakkirizza muntu yenna kufulumya mubaka yenna mu Palamenti. Obutafaanana nga ku Lwokubiri ababaka lwe bajja nga beesibye obutambaala ku mutwe, eggulo ababaka abasajja bazze bambadde enkoofiira emmyuufu.\nLatif Sebaggala (Kawempe North) yagambye nti ku Lwokubiri Sipiika yabawalirizza okuggyako obutambaala obumyufu ku mutwe kuba bwali tebukkirizibwa mu mateeka. Kye bava baasazeewo okwambala enkoofiira emmyuufu kuba tezikontana na mateeka ga byambalo.\nEnsonda zaategeezezza nti Sipiika yabategeezezza nga bw’asazeewo okufulumya ababaka 25 era kyakkaanyiziddwaakookuleeta abaserikale beegatte kw’abo aba Palamenti okukwata ababaka bonna abanaajeemera ekiragiro kya Sipiika babafulumye. Abaserikale abaabadde bagenda okuleetebwa baabadde balina kwambala masuuti okufaanana n’abo abakuuma Palamenti. Abaserikale bano be baayiikidde ababaka abawakanya ekiteeso ky’okuggyawo ekkomo ku myaka era olutalo ne lutandika.\nEKYABADDE EBWERU NGA BAFULUMIZZA ABABAKA Mu kufulumya ababaka okuva mu Palamenti, baasoose kuggala nguudo zonna ezeetoolodde Palamenti. Odonga Otto (Aruu) ye yasoose okufulumizibwa n’ateekebwa mu mmotoka ya poliisi eya bbulu.\nOluvannyuma abaserikale abaabadde bambadde engoye ezaabulijjo baayingidde mu kibinja ne batandika okufulumya ababaka ssekinnoomu, era abasinga baabatuusizza ebweru ng’empale baziwanise waggulu.\nFrancis Zaake (Mityana Munisipaali) baamutuusizza ataawa ekyalowoozesezza abantu nti yabadde azirize. Yabadde aggyiddwaamu engatto n’ekkooti era baamuleese bamuwaniridde mu ngalo ng’ekiteteme nga yenna alambadde! Baasoose kumuteeka mu mmotoka mwe baabadde basibidde banne, kyokka ababaka ne balaajana nti munnaabwe afa.\nKino kyawalirizza abaserikale okumuggyamu ne bamuteeka mu kabangali ya poliisi endala eyamuddusizza mu ddwaaliro eritaategeerekese. Ababaka abakyala okwabadde Betty Nambooze (Mukono Munisipaali) baabatwalidde mu kamotoka akeefaanaanyirizaako akatambuza embwa. Monicah Amodingi (Koboko Munisipaali) baamutwalidde mu kabangali ya poliisi.\nWaliwo ababaka abaalumiziddwa nga Angeline Osegge (mukazi, Soroti) mu kulwanagana n’abaserikale era bano baabatambulizza mu mmotoka za ambyulensi okubongerayo mu malwaliro okufuna obujjanjabi. Ababaka abalala okuli Robert Kyagulanyi (Bobi Wine) ne Nandala Mafabi nabo baabakunguzza nga babakutte jjeeke ne bayingizibwa mu mmotoka ya poliisi ne babaggyawo.\nKiwanda ne Nabakooba basimattuse okugajambulwa